China Ram Chungah Phungki Pakhat Cu A Mah Le Mah Bak Datsii In A Toih Hnu Ah Aa Khang Ko – Chin Miphun Tlangau\nChina Ram Chungah Phungki Pakhat Cu A Mah Le Mah Bak Datsii In A Toih Hnu Ah Aa Khang Ko\nMay 18, 2019 Salai Ephraim VIDEO, WORLD 0\nPhungki pa pakhat cu China ram chung khuapi pakhat ah Mipi an tam nak hmun aa sel i,cu mipi an tam nak hmun ah cun Datsii a kei i mipi hna hmaika bak ah Datsii a ken mi cu a luthlung in a toih dih hnu ah a mah le a mah bak mei i a khang ngam ko.\nAtang teah kan chiah mi link khi rak hmeh piak law phungki pa mei in aa khangh lio na zoh khawh lai!\nMah Phungki pa hi Tibet ram mi Phungki a si tiah an chim.a tu bantuk in mipi hna hmaika ah Datsii a toih hnu ah mei in a khangh nak a sullam cu China cozah cungah a lungtlin lo nak a langhter duh mi a si tiah an chim.\nTibet cozah nih hin China cozah sin ah mah te i uk khawh nak Independent a hal peng ve i na in China cozah nih Tibet cozah cu mah te i uk khawh nak ding Independent cu a pek duh peng loh.\nPolitic ruangah hin vawlei cung Phungki tampi hna cu an mah te bak in a thatmi tampi an um cang,Indian ram chung zongah an mah le an mah an i that cuahmah cang.nate zongah phungki pa pakhat cu Indian ram ah a mah te bak in a that fawn.\nAa that nak konghe pehtlai in dothlatnak an tuah tik ah Politic ruangah a si tiah an rak chim cang.


CHINMI VIALTE NIH LAWMHPI CIO HNA USIH A SUNGLAWITUK HRINGHRAN – The Chinlung Post\nCHINMI VIALTE NIH LAWMHPI CIO HNA USIH A SUNGLAWITUK HRINGHRAN\nDecember 12, 2020 admin Chin 0\nChinmi vialte caah thawngpang ttha taktak a chuak ttthan. Khuaza ramkip a ummi vialte hna zong nih kan Laipa kawlram minthang Benjamin Sum lawmhpi cio hna usih. Hibantuk a sunglawimi aa kan hmuhpiak mi hi Chinmi vialte caah thawngpang ttha taktak le lawmhpi awk tlak taktak asi. Tutan thawngpang thar kan theih mi cu atanglei bangin asi.\nKan Laipa Kawlram minthang Benjamin Sum cu tutan ah mipi nih uar bikmi asinak cu avun lang cang. Benjamin Sum cu Kawlram mipi nih an uar kho taktak i, tutan zongah pakhatnak laksawng aa kan hmuhpiak tthan. Benjamin Sum konghe pehtlaiin tutan ah Shwe FM in Hlasak tuah tawn, mipi nih an cucu khakha, rak kan thlah piak uh tiah an thim tawn hna.\nMah Shwe FM ah mipi nih request an tuah bik mi cu midang siloin kanmah Laipa Kawlram minthang Chin miphun a cawisangtu le hmai ahngaltertu Benjamin Sum asi. Shwe FM ah minung tamp bik a tingco tu cu Benjamin Sum asi i, rampi huap in apakhatnak laksawng angah. Benjamin Sum nih asak mi chungah mipi nih atu le tu request an tuahmi cu Pian Ttuih Meh Yet (ပြန်တေ့မယ့်ရက်) timi hla in a si. Lawhpi cio hna usih.\nThawngpang Dang.Biden Buancomi a Khupthal Lehpiah dingin Texas nih Tazacuainak a Tuahmi cu US Supreme Court nih a Hnonpiak. President-election Biden buancomi a khupthal lehter dingin Texas nih tazacuainak a tuahmi cu Friday ah khan US Supreme Court nih a hnonpiak. Cu ti hnonpiak than an si mi cu electoral vote sungh hnu i caan saupi chung tazacuainak a tuahtu Trump le a minung pawl caah cun zatlaak nak faak taktak khi a si.\nTutan SC nih biachahnak a tuahmi hi Trump le tutan tazacuainak a tuahtu GOP state attorney general 18 le House Representatives 126 caah fahnak ngan taktak bantuk a si. Biden nih electoral vote 306 a hmuhnak swing states a si mi Wisconsin, Michigan, Georgia le Pennsylvania ah Biden buancomi hrawhpiak duh ah tazacuainak an tuah hi a si.Friday ah khan nawlnak (tazacuainak) an tuahmi cu an hnonpiak hna.\nAmahbelte minthut tein order an chuahmi cu a si rih lo. Asinain, state dang hna nih anmah le an elections an tawlrel ning kongkau ah Texas nih nawl a ngeih khawh hna lo zia, SC nih a hmuhning a langhter.State dang pakhat nih amah le a election te a tawlrelmi kongah Texas nih amah lei kheel in a duhnak a langhtermi hi phung he ai remmi a langhter kho lo. A dang ceihrih lo in chiah rih mi biasu pawl zong hi i remlo nak a chuahtertu thil a si, tiin hnonpiak an si chih,” tiin biachahnak nih a langhter.\nState pakhat le pakhat karlah ah bia a ummi a um (interstate dispute) cucu SC nih ngaihpiaknak (hearing) a tuah ding hi a rian bak a si, tiin kannih nih kan hmuhning a si ve, tiah Justices Clarence Thomas le Samuel Alito nih an hmuhning an chim ve. Biaceibawi lei in lungtlinpi lo nak cu a um ko.Asinain, hi biaceihbawi 2 hna hi anmah conservative bawiceihbawi an si.\nA donghnak ah cun Texas ralchanh in biathlatu a dang biaceihzung members 7 tu an dirpi than hna, tiah theih a si.Keimah ka hmuh ve ning te ah cun, kan i ngeih cia mi phunghrampi chungah ai khumh kho mi capaar in an chuahpi mi tazacuainak hi hranhramlo in kanhmah nih hnonpiaknak nawl kan i ngeih lo, tiah ka ruah. Cucaah, kei ka duh ning ah cun, tazacuainak capar hi tin ko hna seh, asinain a dang khamh (sunghnak chungin luatter) hei ti bantuk tu khi cu pek ding an si hnga lo.\nCun a dang biasu kongkau ah ka ruahnak langhter ka langhter lem lo,” tiin Alito nih a tial. Cu a tialmi cu Thomas zong nih a zawn ve.Biden nih vote 81,000 in Trump a hleihnak Pennsylvania ah state chungum Trump a tanhtu Republican pawl nih nanhmeh cang mi Biden buancomi hrawhpiak dingin tazacuainak an tuah. Cu kong cu tutan zarh thokka tein khan luri lakin an buaipi hnu ah a tu bantukin biaceihbawi pawl nih order (nawl) an chuah hi a si.\nTutan election ah vote a tomtom in an fir. Cucaah cun, election results hi dotla a si lo, ti rumro cun Trump le a mithi lalaang pawl nih lihfangfaak in caan saupi chung an aukhuang. PA ah le SC ah tazacuainak an tuahmi hna hi, cu vialte i cawlcangh sek len bu i a nehhnungbik an sunghnak a langhtertu an si.Trump nih election hnu i tazacuainak a tuahmi vialte vaampang (wall) chonkanh a si cuahmah ko cang. Tutan zarh i SC nih hnung an chiittaak cang mi le, Biden buancomi a tlaangkawmpiak dingin Dec. 14 i Electoral College tonnak an tuah te tik ko ah khin sunghlei lawng a panh cuahmah cangmi a tazacuainak strategy hi a thih bak in a thi lawlaw cang lai.\nGeorgia, Michigan, Pennsylvania le Wisconsin hna nih hin virus ruangah an state chung votepek ning system hi an thlen riangmang i mail-in ballots thlaknak lam kaupi in an onpiak hna. Cucaah an aiawhtu electors pawl hi vote thla senh ding an si lo, tin tutan zarh thokka ah khan Texas nih tazacuainak a tuah. Cun, hi state 4 hna hi Biden i a electors pawl namhnehter rih lo i, Monday i Electoral College tonnak ah vote thlakter hna rih lo dingin SC ah nawlnak an tuah.\nCu rualrual in cun, hi state 4 i Biden buancomi zong hi dotla lo ah chiahpiak i, GOP nih an ukmi state legislatures pawl nih Trump maw, asiloah Biden dah buancomi a si, ti hi vun thanh hna seh, tiin nawlnak an tuah chap rih.Texas nih luantuk in nawlnak a tuahmi hi biaceihzung nih a hnonpiak te ko lai, tiah election law experts pawl lakin minung tamdeuh nih an zumh.Election results cohlan lo dingin Texas nih tazacuainak a tuahmi nih hin ninghngaltuk lehpek in kan law kalhmang a serhsat a si,” tiin PA attorney general nih Thursday biachimnak ah faak taktak in lehnak a tuah.\nHi bantuk serhsatnak hi ahohmanh nih an nolh nakhnga lo piangraangtein biakaa thlah u law a tha,” tiin biaceih bawi pawl cu thazaang a pek hna.Election Day hnu in khan, vote a tomtom in fir a um, tiin le, kan election a dikfelnak sawksaam duh in ram pumpi cuul in State le Federal courts kipah tazacuainak cu tilian bangin an kalpi. A chachap lo ah a tu ah lihfangfaak bakin Texas a vun aukhuang ve hoi rih,” tiin Attorney General Josh Shapiro (D) nih a tial.\nState le federal courts i Trump campaign le a minung pawl an tazacuaimi an sungh hi voi 50 lengkai a si cang. Case pakhat te lawngah an hlawh a tling. Cucu PA ah mail ballots tlawmte i hmuhchap khawhnak ah a cang ve. Lower courts pawl i kan sunghmi tham hi cu Supreme Court i phaak khawhnak dingah kaudeuh in timhlamhnak a kan ngeihter kho tu dawh a si lehlam ko cuh, tiin Friday hlan chung paoh kha cu Trump a legal team pawl nih an sunghmi vialte cu tinbawisii an thuh hna.Friday biachahmi he pethlaiin comment an hal nain White House nih a pe let hna lo. Credit: Chelsea Bawi\nFAKTUK IN SUPREME COURT A PHOMH CANG HNA, ABIA CU APIN BAK\nAPOITUK, SUI THANTLANG AH CYCLE ACCIDENT NAK A CHUAK


CDF Hakha nih Lungrumhnak sawh men in Pu Mang Cin a nunnak an laak! – The Cherry Par\nCDF Hakha nih Lungrumhnak sawh men in Pu Mang Cin a nunnak an laak!\nDecember 14, 2021 Cherry News\nCDF Hakha nih Lungrumhnak sawh men in Pu Mang Cin a nunnak an laak”\nPu Mang Cin cu dalan asi kho timi lungrumh nak sawh men in November 10 zaanlei sml 5:30 hrawngah a inn ah mipi ralkap CDF Hakha nih an rak thah. A thattu hi minung pahnih an si i zuu an rii ngaingai ti asi. Cunglei in nawlpe tu asi theo lai tiah ruah mi pakhat phone an chonh i “Na kan tining tein kan tuah khawh cang” tiah an thiltuah mi kongpawl zong an chim len khi chungkhar lei nih an theihkhawh.\nHi thil a can zaan ahhin Sml pakhat chunghrawng hi ruaksuan nak inn ah an um i pakhat hna cu rawlei zong an fial i rawl zong a ei ta. A hawipa pakhat balte cu a riittuk deuh caah an tikhon nak zikaan pawngah a it ti asi. Cungkhar lei nih hi hmun nan um peng cun nan him lo anti hna caah hmundang ah an kalter hna. (CDF Hakha bialehnak le Chungkhar lei statement cu comment ah ka chiah lai, na rel rih locun rak relte)\nAtutan hi thil a can nak kongah CDF Hakha nih chungkhar sin i thil sining an chuahpi mi zok tikah lungrumhnak sawh men in hi thil an tuah mi asi ti a lang. CDF Hakha lei in kan palh timi bia an chim kho lo, an chuahpi mi tette nih le lungrumhnak sawh men in asi tikah chungkhar caah tuar a harkhun.\nHihi CDF Hakha nih an palhnak cungah an hmurka tein chungkhar sinah i langh hna sehlaw chungkhar zong nih duh locun an um hnga lo. Thlakhat chung chungkhar lei nih kan dothlennak a muichiat ter ding an duh lo caah a thatthatnak in khuankhan ding an i zuam nain CDF Hakha lei nih zeibantuk hmalaak nak hmanh an ngeih lo caah atu bantuk in social media tiangah a kainak hi asi.\nNaitan ah CDF Thantlang nih kan unau Mara pa cungah an kut a luan sual caah a nunnak a rak liam. Asinain Thantlang CDF nihcun kan palh timi an i theih i chungkhar hna sinah lenkainak te an ngei hna i chungkhar lei zong an lung a dam deuh hrim lai ti hi ka zumh.\nThil cu tisual palhsual a um phung asi, a hlei in atu bantuk dothlennak ah. An palhnak ah kan palh timi cohlan khawh cu a puitling mi hna khuaruah asi i an palh ko hmanh ah upat an phu ko. Cucaah CDF Thantlang khi khuate kip ah hmunhma an ngei, khuanu khuapa nih an dawt hna i a hleikhun in an zohkhanhnak hna asi phah.\nCDF Hakha zong an hruaitu hi upa lungfim khuaruat kho lawngte an si, an ti palh sual mi cungah “Kan Palh” timi biachim cu an i herh lai ka zum lo. An rian a teetkhawt deuh caah hi kong hi caan an pek khawh rihlo biatu asi lai tihi kei ka zumhnak asi. (Hi ca na rel tikah chungkhar lei dirhmun zohpiak thiam i zuam hram). Credit: Salai Biak Thawng Ceu\n← NLD Party Le Kanpi Suh Ka Tanh Tuk Ruangah Remhkhawh Ti Lomi Ka/Kan Palhnak!\nDecember 14 kahdohnak ah ralhraang 20 hrawng an thih lai! →


SALAI LUNGTHLITUM NIH PU NO THAN KAP A VUN TTHUAT CANG – The Chinlung Post\nSALAI LUNGTHLITUM NIH PU NO THAN KAP A VUN TTHUAT CANG\nMay 22, 2021 admin Local News 0\nTutan Pu No Than Kap thiltuah mi konghe pehtlaiin Salai Lung Thli Tum nih a hlan ah a rak chimmi bia pehtlaiin a vun tthuat tthan cang. Salai Lung Thli Tum nih a timi cu, Anih khi kan miphun caah tihnung virus a si tiah a tuahsernak tuanbia zoh in tam ngai ka rak tial. A dikmi ka tial ko nain phuntanh ai timi pawl nih cun thah nan rak ka timh. Live interview ah fawi tuk in an hlen khawh hna caah nan hei uar tuk ning kha.\nHakha le Thantlang a rak tlung i congnak puan he Jesuh don bantuk in nan rak don kha mu, amah he hmanthlak ti nan hei uar ning kha.Atu cu kum khat hmanh tling rih lo, ka chim cia bang a tial taktak a chuak than cang. Tuhnu thimnak ai cuh than tik zong ah vei pawl khi cu fawi tein an hleng than khawh rih ko hna lai dah. Credit: Salai Lung Thli Tum.\nRelchih Aduhmi Caah, Mi fawrh fial ah ruah hrimhrim hlah uh kawl ralkap uk nak a dih hlan pohpoh cu har sak nak le tem tuar nak cu a dih lai lo caah .A tawi fiang nak in ka tial lai.Mindat thawngpang cu kan theih cio bang in an tem tuan lawlaw khi a si. Cu ve bantuk in a tu hakha CDF nih bia tak nawn in i kah doh nak tete a um pah caah kawl ralkap lei in thazang an chap chinchin lai caah hakha ah kawl ralkap milu an tam deuh tik ah mindat bantuk in kawl ralkap hi an cawl cang kho mi a si caah hakha telh in lai thlang chin ram pohpoh kan cawl canh dih a hau cang.\nChin pasal tha lai pasal tha a tu lio can ah hin cun um sawhsawh awk a tha bak lo ram le miphun kan dawt taktak ko i hmai lei kan te fa caah ro tha roh kan duh hna taktak ah cun kawl ralkap hi kan doh bak a hau.A tu thawngpang thar a leng mi cu kalaymyo lei in kawl ralkap an rak kai ti a si motor tam nawng in mah hihi kawl ralkap lai tlang lei a rak kai mi hi kan doh i kan kham bak a hau cu lo ah cun mindat bantuk in hakha falam tidim thantlang hi tuah a kan timh ve,\nCaah kawl ralkap nih Tah chunh nak ah mindat bantuk in kawl ralkap khuachung ah an cawl canh taktak ah cun chin ram lai ram pa pohpoh cu tleih le khih thiamthiam kan si ko lai caah a tu bak in timh cia in zei dah ka tuah ding ti mi hi mah tein i theih bak a hau cang.Ka chim mi hi phun dang in ka ruah piak hlah uh kawl ram cu ral ram pi ah a cang caah kan ton cuah mah mi le hmai lei kan ton hnga ding mi hi kan hrawnh ve hna. Credit: PT Satu\nHMANTHLAK PI KHAWH ZONG SI LAI HIH, INDIANAPOLIS AH ARAK RA LAI


Nizaan Hakha le Falam kar kahdohnak ah SAC phu 6 hmunril in an thi, 10 leng hliamh – Buanchukcho\nNizaan Hakha le Falam kar kahdohnak ah SAC phu 6 hmunril in an thi, 10 leng hliamh\nMay 16, 5:30 pm in 8:00 pm tiang Hakha le Falam kar, Chuncung pawng kahdohnak ah SAC phu in 6 hmunril in an thi i 10 leng CDF, Hakha nih an hliamh hna. SAC phu nih hriam ngan an hman ca ah CDF lei in Salai Van Biak Ling a thi ve, tiah CDF nih a thanh. The Hakha Times\nChinland Defense Force_ Hakha ခုခံကာကွယ်မှု သတင်း\nချင်းပြည်နယ်၊ ဟားခါး-ဖလမ်းကြားတွင် CDF-Hakha နှင့် အကြမ်းဖက် စစ်ကောင်စီ သူပုန်တပ်ဖွဲ့များ ၁၆ မေလ ၂၀၂၁ ညနေပိုင်း ၅:၃၀ နာရီမှ ၈ နာရီကြား ပစ်ခေတ်တိုက်ခိုက်မှုရှိခဲ့ပြီး စစ်သူပုန်ဘက်မှ ၆ ယောက် ပွဲချင်းသေဆုံး၊ ၁၀ ယောက်ကျော် ထိခိုက် ဒဏ်ရာ ရရှိခဲ့သည်။ ရန်သူတပ်ဘက်မှ အဆမတန် လက်နက်ကြီး (RPG ၊ ၆၀ မမ စသည်)များဖြင့် ပစ်ခေတ်သောကြောင့် CDF-Hakha ဘက်မှ သူရဲကောင်းတစ်ယောက် ဆုံးရှုံးခဲ့ရသည်။\nthawngpang dang : A Caan A Tling Dengmang Cang : Hriamnam tlamtling ding in kan i timh lio a si tiah NUG nih mipi sin ah\nHriamnam tlamtling ding in kan i timh lio a si tiah NUG nih mipi sin ah a thanh. PDF hriamnam tha tling tein pek khawh dingah a timh cuahmah lio a si tiah NUG Prime Minister Mann Win Khaing Than nih nihin May 16 NUG dirh thla 1 tlinnak ah a chim.\nA mah belte cu Modern ralkap si ding le Mipi tha tein a kilveng kho mi ralkap si dingah caan zeimawzat kan herh tiah a ti. “Modern ralkap bu dirh dingah raltuk thiamnak, i thit hruai ning thawk in a herh mi vialte tha tein cawn, ralkap thazaang, hriamnam thazaang tling tein kan i timtuah lio a si caah a herh mi caan pakhat kan herh ti cu mipi vialte nih nan theihthiam lai ti ka zumh” tiah Mann Win Khaing Than nih a chim.\nCun, Mindat mipi hna kan kilveng khawh lo caah ka ngaihchia ngai, ralhrangbu a doh tu Mindat pasaltha hna le ramchung mipi vialte kan upat hna tiah a chim. “NUG nih Mindat Mipi harsatnak an ton lio mi hi kutsih in kan zoh mi si loin Mipi an zaang awl nak ding caah le Mindat Mipi kan bawmh khawh nak dingah ramdang bu le Cozah hna sinah chawnhbiak nak kan tuah i bawmhnak zong kan hal hna.\nA hmun ah a um mi mipi he zong pehtlaihnak tuah in bawmhnak rianrang in a phak khawh nak dingah kan tuah cuahmah lio a si” tiah a ti. Mah biacah hi Nihin May 16 NUG an dirh thlakhat tlinnak ni cam tuak ah NUG Prime Minister nih Mipi sin online in biacah nak a ngei. The Chin Post\nZualko : Nizaan Kahdohnak Ah Pasal Tha Pakhat Nih A Kan Liam Tak E A Poi Hringhran Ko Mu\nLawmhpi Cio Hna Usih : Laithuam in Miss Thuzar Wint Lwin nih a co


Kan Naupa Benjamin Sum A Lunghmuih Khawh Lai Ning Le Ai Lawmh Khawhning Hi Rak Rel Hmanh! – Chin World News Evening\nMyanmar Idol Season 4 zuamnak ah Top 7 tiang a phan khomi hlasakthiam awttha Benjamin Sum cu hringtu a nu nih alang le par lawngin zoh le thazaang pek cu a lung si ti lo caah a fapa thazaang pek dingin Yangon a phan cang tiah thawng kan theih. Lawmh a um kho taktak Benjamin Sum hringtu a nu zong dam le lawm tein Yangon khualipi a phan kho.\nBenjamin Sum hringtu a nu Lal Din Par hi zohchun awk tlak taktak asi. A fapa Benjamin Sum caah nutling taktak dirhmun ah dirmi asi. A pasal nih mual a liam tak hnuah pasal ngeih cawlh loin a fapa caah zumh awk tlak tein le nutling taktak dirhmun ah dirmi asi. A fapa Benjamin Sum zong nih hringtu a nu dawtnak cu philh loin tutan Myanmar Idol Season 4 Top 11 zuamnak ah hringtu a caah ” Kanu na dam maw? timi hla ttha taktak a sakpiak ve.\nBenjamin Sum hringtu a nu hi hlasakthiam taktak pakhat asi. Pathian thangtthatnak hla a lengmang mi asi. Atutiang a sa kho rih. Tuni ah a fapa tlawng dingin le thazaang pek dingin Yangon lei panh in a kal lioah hlasakthiam Van Duh Thang, Billy Sang le Malsawm Thang hna nih Kalaymyo Airport tiang an rak thlah ve. Benjamin Sum thazaang pe cio rih ko hna usih!\nCun tuni hi Benjamin Sum chuahni (Birthday) asi. A chuahni dam le lawm tein a phan kho i lawmhpi cio hna usih! A kum belte cu theih asi lo. Nain a mui le sam ahcun ngakchiate cu a si ko lai. A fans pawl caah miraang hla dawh taktak in a sakmi hi rak ngai ve. God Bless You Ben Ben and Happy Birthday\nHappy Day လေးပိုင်ဆိုင်ကြပါစေခင်ဗျ။\nPosted by Benjamin Sum on Tuesday, 26 November 2019


Meikhu Pawlitik - THE CHINLAND POST\n|Salai SH Lian| Chin Digest – April 2016\n“Meikhu Pawliqik” tiah ka ti tik ahhin careltu na khuaruah a har kho men. A khuaruahhar lomi na si ahcun, thil sining na hngalh deuh ruang zong ah a si men lai. Nain, Meikhu Pawliqik cu zeidah a si timi hrimhrim a ruah awk na hngalh lo zong a si kho qhiam. Ruah awktlak lomi a si na ti caah zong ah a si kho fawn. A ruang cu, Meikhu Pawliqik hi zei bantuk Political Dictionary hmanh nih fianternak a tuahmi a si lai ka zum lo. Cucu a fiangmi a si. Amahbel, Pawliqik (Politics) timi biafang cu fianternak an tuahmi a tor ko lai. Nain, meikhu pawliqik tiah ka hun hman tik ah, fianternak a tuahmi cu an um lai tiah ka ruat lo. A ruang cu, Laitlang (Chinram) ah ramleng in Laitlang ramkhel kong hlathlai ding ah a rak phanmi ramkhel lei thiamsang an um rih lo caah a si men lai. Ni khatkhat ahcun, a phanh zong an rak phan te ko men hnga. Asinain, atu tiang cu, ‘Meikhu Pawliqik’ tiah a qialmi le fianternak a tuahmi cu an um rih lo. Cucu a palhmi zong a si kho men nain kei nih cun nai tan hrawng kan Laimi (Chin miphun) nih kan tonmi ruang ah fiang tuk in a hun ka fianter tiah ka ruah! Fiang deuh in hun zoh tuah hna usih;\nPawliqik timi biafang (Politic) cu Greek holh Polis in aa thawkmi a si tiah Political Science a cawngmi nih an chim. Nain, Political Science timi Naing-ngan-zi Teih-pan (ramkhel kong cacawnnak) a cawng lomi nih cun theih lo zong a fawimi a si. Asinain, cucu fianternak tuah a har ah ka ruat lem lo. A ruang cu a fawinak in, ‘Pawliqik’ tiah kan chim cangka in careltu mitthlam ah a cuangmi cu ramkhel, ramkhel rian, ram hruaining, ram uk ningcang tbk. kha a cuang ko rua tiah ka ruah caah a si. A cheukhat careltu belte nih kan ruat kho lo men, nain a fawinak in Pawliqik timi cu ram kong kha a si ko. A biapi in, ram hruai ningcang, ram uk ningcang kha a sawh duhmi a si. ‘Polis’ timi ‘city-state’ in aa thawkmi cu a si. City-state tiah rak kawhmi cu atu lio ah Ram tiah kan kawhmi hi a si. Cucu, a tawinak in Pawliqik ka hun fianhmi sisehlaw a za ko lai dah. Hi nakin a biapi deuh in hun langhter ka duhmi cu, “Meikhu Pawlitik” hi a si.\n“Meikhu Pawlitik” tiah fianternak ka ngeih hlan ah ‘Pawliqik’ biafang fianternak ka ngeih cang bantuk in ‘Meikhu’ timi biafang cu ziah ka hun hman chih kun? Hihi a dang biahalnak pakhat hi capar caah a si hnga. Meikhu cu zeidah a si timi cu ahohmanh nih fianh hau loin hngalh dihmi a si. Cucaah, a meikhu kong chim loin a sining ka hun langhter lai. A sining tampi lak chung in pakhat cu; caan saupi rau lo ah a umnak hmun in hmundang aa qhial. Thlihran deuhnak leikap pohpoh ah a choi. A duhnak poh ah thli nih a choih. Cun, khua a mawtter, khuamui a chiatter. A bik in, Chinram chung ah March le April thla ah khualtlawngmi na si ahcun, na theih lai. Mah vial kha ka duhnak ka vun laakmi si sehlaw, a dang pakhat cu Laimi nih tahchunnak kan hmanmi hun char ka duh. Cucu zeidah a si tiah cun, meikhu a khutnak ah sazawh timi tahchunhnak kan ngei. Meikhu zoh hmang? Mei khutnak poh ah kal hlah ngat tiah capo le biatak chimrel zong a um theo tawn. Chim lengmang ahcun a sau tuk lai caah meikhu kong cu ka hin ka hun ngol lai. Careltu pumpak nih na duhning in naa peh khawh.\nMeikhu Pawlitik Fianternak\n‘Meikhu le Pawlitik’ tiah biafang pahnih fonh in ka hun hman tik ah meikhu le pawliqik kha fonh a si cang caah aa dangmi a si ti lo. Thil sullam pakhat kha an langhter duhmi a si cang. Hitin biafang pahnih fonh a si tik ah careltu pumpak zong na khuaruah a har men lai. A ruang cu a um bal lomi le theih bal rih lomi a si caah a si. Nain, khuaruahhar awk cu a si lem lo. A ruang cu Chinram ah kan ton cuahmahmi kong a si ko. Cucu, zeidah a si? Careltu nih theih le hngalh na duh sual ah tiah a tawinak in fianter khawh ka hun in zuam lai. Hihi hmun dang le kaa dang ah a cangmi thil a si le si lo cu kan hngal lo. Nain, Chinram ah a cangmi ramkhel sining le thil dang pakhat cu a si ko. A phunphun ah kan ton, Biaknak, Zatlaang nun, Zatlangbu tbk le 2010-2015 karlak ramkhel sining ah kan tonmi thil nih fiang tuk in a kan chimh. Zeidah a si tiah cun, minung tampi nih meikhu dawi in ramkhel tuah timh duhnak lungthin a ngeimi an tam. Ka chim cang bantuk in, Laimi kan sining ah capo biatak in chimmi ah mei a khutnak cu sazawhnak hmun a si qheo tawn. Sazawh cu hrilhfiah a hau rua tiah ka ruat lo. A ruang cu mi inn ah a lak in sathaw ngaimi va ei kha a si ko caah kan i fiangmi a si lai tiah ka ruah.\nHi kong ah fiang deuh in vun chimrel ahcun, nai tan kan tonmi kong kha hun zoh qhan lo awk a qha lai lo dah. Cun, hi kong chimfiannak le mipi sin ah hngalhfianternak kan ngeih khawh a si ahcun a qha tuk lai timi saduhthahnak ka ngei zungzal. A ruang cu nai tan kan tonmi ah ‘meikhu pawliqik’ a dawimi kan hruaitu upa an tam tuk. A fawinak in meikhu pawliqik aa celhmi ‘Meikhu Pawliqisian’ an tam tuk! Cucu a palh maw tiah biahalnak tuah ahcun chim a har kho men. A ruang cu pumpak biakhiahnak a si. Nain, a poimi cu kanmah duhmi thil kan chim tik ah, meikhu a dawimi ruang ah lam a pit qheo tawn. Meikhu a tam deuhnak poh ah an dawi, an kal qheo tik ah, a taktak a cangmi kha an philh qheo tawn. Cucu a poi bikmi a si.\nA fawinak in, ‘meikhu pawliqik’ tuah cu mei a khut deuhnak pohpoh i zuanzam kha a si ko. Mei khutnak ahcun sa le rawl thaw a um qheo tawn. Sa le rawlthaw a umnak ahcun rawl-ei a thaw deuh qheo. Cucu, meikhu a zohmi nih an zulh qheo tawnmi a si. Phun dang deuh in kan chim a si ahcun, pumpak or vuai deuh nakding caah meikhu cu an dawi qheo tawn. Cu nih cun, Meikhu Pawliqik siloah meikhu pawliqisian ah a phanhter qheo hna cu a si. Cu lawng si loin Meikhu Pawliqik cu meikhu in mi a leem. Mei khutnak poh ah kal ding in mi a au. Hihi a bik in Chinram kan ramkhel harnak kan ton lio, kan har tuk lio ah tonmi a si. A caan ahcun biakhiahnak tuah ding ah thilhar ngaingai cu an si ko.\nMeikhu Pawlitik he pehtlai in Chinram ah kan tonmi kong ah chim ding a tampi a um liangluang. Nan ngei cio ko lai. Nain, chimrelnak a caan le hmunhma a ngeih lo caah chimrelnak caantha a um kho tawn lo. Chin miphun nih hmunkhat ah kan cawlcangh khawh nakhnga ding caah hmunhma khuar kan hau kan ti. A taktak ah a si kho lo! Biaknak, miphun, zatlaang, thanchonak rian, khua, pengtlang le rianquannak hmunhma tiah kan i qhen liangluang. A bu, media le cawlcanghnak phunphun ah kan i qhen, a bik in ramkhel ah kan i qhen. Thennak lawngte a si. Cu lio ahcun, meikhu a khut khawh deuh nakding lei zoh in a cawlcangmi meikhu pawliqisian an tam hringhran. Cucu a poi ngai tiah ka ruahmi thil a si. Kan i qhenqheknak nih thil qha a chuahpi mi zong a um liangluang ko lai nain a qhatlonak a chuahpi mi zong a tlawm lo. Cu bantuk qhennak nih hmunhma a tamter caah thilqha zong a lawh caan a um ko lai. Nain, thil thalo a chuahpimi zong a tlawm lo. Rianquannak caah a har tuk. Rianquannak hmunhma ah a bu in quannak a um lo. A bu in fun khawhnak a um lo tik ah riantuantinak a um kho ti lo.\nCun, a dang a donghnak ah a chuahpimi cu meikhu bantuk in an zaam chukcho. An i chawkvai, an i thialkaam. Umnak hmunhma fekfuan in an ngei kho lo. An pet, an zuang sawhsawh. Cu nih a langhtermi cu dirhmun fek an ngei lo. A cangmi thil kongkau ah an duhning poh in kinglang bantuk in an zawng an i thleng. Cun, meikhu bantuk in an duhnak poh ah an zuang. Ziah cuticun na ti tiah biahalnak tuah a ka duhmi nan um kho men. Cucaah, thil sining pakhat tein fianternak tuah ka hun duh. A fawinak in miphun caah dirhmun fekfuan an ngeih lo tik ah miphun caah dir ding in timhlamhnak a um kho lo. Miphun caah dir ding ahcun sonhtarh tampi an ngei kho. Cucu biaknak rianquantu ka si, kei cu ca kongkau pei a huammi ka si ko cu, kei cu ma cu pei ka si ko cu tiah cu-e, kha-e ti a si. Nain, a donghnak ahcun meikhu chahpi a khutnak hmunhma ah umhmun khuarmi an tam caah ‘Meikhu Pawliqik’ tiah ka tinak cu a si. Cu bantuk in miphun caah dirhmun fekfuan ngei loin meikhu chahpi tang ah hmunhma an ngah tik ah thilqha a chuahpi mi nakin miphun caah thilqha lo a chuahpi mi a hung tam deuh suaomau lai. Cucu a fiangmi a si. Cucaah careltu zapi nih fiang tein meikhu pawlitik hi kan fian a herh…\nCatialtu Salai SH Lian cu Delhi University, India ah Political Science a rak cawngmi a si. Atu ah Norway cozah bawmhnak in Mahidol University, Thailand ah Master in Human Right (International Program) a cawng cuahmah liomi a si.\nSalai SH Lian (Matupi (5 April 2016)\nPrevious Dr. Sasa Hruaimi Health and Hope(Myanmar) nih COVID-19 Dohnak Kyat Sing 2000 leng Thilri le Sii, Theihternak Poster Hlutnak Chin Ramkulh Cozah sin A Tuah\nNext Ni 6 Chungah Falam Pawngkam In Lihninhnak Voi 3 A Cang


Chin Miphun Kan Himnak Dingah CNLD Nih Lohma Domh A Thawk Cang-Salai Ceu Bik Thawng – Chin World News Evening\nChin Miphun Kan Himnak Dingah CNLD Nih Lohma Domh A Thawk Cang-Salai Ceu Bik Thawng\nMiphun caah vahvaihnak: Chin miphun kan himnak ding caah CNLD nih lohma domhnak cu kan hun thawk cang. Laitlang kan cul dih hnu ah Rawn-Chin a simi Tamu, Khampat, Kalay, Kankaw le Thilin peng hna kan tlawng. Hika ahhin Chin miphun ting 4 hrawng an um. Chin miphun thong tampi nih miphun sinak an thlau cang. Aruang tampi a um. Capar in fiang deuh in kan tial than te lai.\nZeitindah hi dawpdolhnak chungin kan ichanchuah lai timi mechanisms zong kan ruahmi tampi a um. Tthal tireu hngah in federal hngah awk tha ti lo. Hi kongah Chin cozah nih kum 9 chungah an tuah khawhmi tamtuk nain a mitphei zongin an zoh hna lo caah zeitluk in dah kan sungh mu.\nKannih cu MP le cozah thutdan ca men ah a dirmi kan si lo kan ti zungzal. Rakhine, Bego le Irrawaddy ramtthen zongah Chin miphun ting 2 hrawng an um rih. Rian hmaba kan ngei. Kan miphun thantar(alan) kan va thlai dih lai. Kan bawmhnak an herh. Nu ei pa ei tangah an um i mi van an hai. An kan hlam.\nKannih cu miphun sisi-o-si kan si. Miphun tutlau kan hawl. Famua kan sua. Chin pakhat tlau zong kan siang lo. A tlau cia hmanh kan kawl tthan hna. Rawn ah a tlaumi Chin tingkhat renglo kan suathlam khawh than hna a hau. Kan izuam cuahmah.\n(Thilin khua in Hakha lei kai ding mawtaw hngah pah in —Rev. Za Thawng Cin phuahmi “miphun tlau lai kan siang maw, kan siang hrim lo ee ti hna” timi hla ka hnathlam ah aa zel. Ka baa hringhran)\nUS Ram Hi A Him Chin Lengmang Ti Lo. Texas Ah Meithal Kahnak A Chuak Tthan\nKhah Van Zoh Cio Tuah U, Van Hlei Sung Hi A Rak Men Hrim Lo


Sami Ralzam Siangngakchia Pawl Zanlei ah Sianginn Kaiter an Si Lai – THE CHIN JOURNAL\nSami Ralzam Siangngakchia Pawl Zanlei ah Sianginn Kaiter an Si Lai\nOctober 25, 2020 July 12, 2020 | The Chin Journal | Hakha, Chin State\nSami Ralzam Camp, Ye Kung Camp. (TCJ)\nSami khua ah a ummi ralzam siangngakchia pawl cu COVID-19 zawtnak sining hoih in zanlei ah sianginn kaiter an si lai, tiah Sami High School caankarlak sayagyi a simi U Van Saung nih a chim.\n“Ralzam siangngakchia hi atu tiang cazin ning ah cun 1,030 hrawng an si. Sami khuachung siangngakchia zong 1,200 leng an si. Sami khuachung siangngakchia pawl hi zinglei ah kan kaiter hna lai i, ralzam siangngakchia pawl hi zaanlei ah kaiter an si lai. Cuticun phu hnih in kan tthen hna lai,” tiah sayagyi nih a chim.\nRalzam siangngakchia pawl cacawn nakding ca ah COVID-19 Fund hmang in inn pahnih sak ding zong timhtuah a si.\n“COVID-19 Fund naite ah a tlami a um i cu tangka cu hmang in ralzam siangngakchia hna ca ah cacawnnak inn pahnih sak ding in meeting ah kan ceih. Zeitik ah kan sak lai timi belte a fiang rih lo,” tiah sayagyi nih a chim.\nKhua an rak zaamtak lio ah zei thil hmanh i phorh man loin an rak tlik caah ralzam siangngakchia le ralzam sayate zong sianginn kainak uniform le cacawnnak thilri (cauk, cafung, zal, cazohnak mei tbk) pawl an chambau ngai hna i bawmh kan herh ko, tiah ralzam sayama a simi Daw Khin Ma Win nih a langhter.


Hramhram in uknak lak a sihnu ah kahdohnak 3,000 leng a chuak – THE CHINLAND POST\nHramhram in uknak lak a sihnu ah kahdohnak 3,000 leng a chuak\nThe Chinland Post | 2022 March 27 – Ralkap nih hramhram in uknak a lak hnu 2021 February 1 thok in 2022 March 20 tiang ah Kawlram pumpi in kahdohnak voi 3,302 a chuak tiah Institute for Strategy and Policy – Myanmar nih March 25 ah a thanh.\nKahdohnak le hriamtlaih buainak ruangah mipi 642 leng an thi tiah a langhter fawn.\nA luancia 2022 February thla chungah kahdohnak voi 584 leng a chuak i thlakhat chungah kahdohnak a tambik thla a si. 2021 December thlakhat chungah mipi 128 leng an thih caah thlakhat chungah mipi an thih a tambik thla a si ve.\nAtulio Karen ramkulh chungah ralkap nih vanlawng hmang in an kahnak hna a um bantuk in Kawkareih peng zongah kahdohnak a chuak rih ko tiah khuami hna nih an chim.\nSagaing ramṭhen chung zongah mipi hriamtlai phu le SAC ralkap karlak ah kahdohnak a chuak. SAC ralkap pawl bom an puah hnawh hna bantuk in SAC ralkap pawl khuate chung an luh caah khuami hna zong an zaam.\nRalkap nih hramhram in uknak a lak hnu kumkhat lengah ramchung in inn le lo a zaamtakmi mipi 752,589 an um i hramhram in uknak lak a si hlan ah a rak um cangmi ralzaam 487,200 he fonh ahcun ralzaam 1 million leng an phan cang tiah ISP Myanmar cazin in thawng theih a si.\nPrevious Kanpetlet peng kahdohnak ah SAC palik pakhat a thi, pakhat aa hliam\nNext Terrorist phu pawl hrawh an si lai tiah Min Aung Hliang nih a chim


Muidawh “Sarah” Dirkamh Cio Hna U Sih , August 2 ah Na Duhmi Bia Poah Na Hal Khawh Fawn Lai – Video – FIAKFAIROCK\nMuidawh “Sarah” Dirkamh Cio Hna U Sih , August 2 ah Na Duhmi Bia Poah Na Hal Khawh Fawn Lai – Video\nNungak tungtaitha “SARAH” cu a tulio Hakha ah Gym trainer a tuanlio mi a si i a mah taksa tungtai zoh ah cun mi tampi nih an uar ngaingai mi nungak note a si . Lai Media cheukhat nih Cakei Rasah tiah min an bunh i a konglam an tial huam ngai ngai mi a si i a mah konglam cu tampi kan rak langhter ti lem lai lo .\nTutan i mipi sin i kan rak langhter duh mi tu cu phundang pi a si i Lainu le laipa hi i cawisang cang hna usih timi lei deuh tu a si . Vawlei a thangcho i kan ram zong a thangcho ve cang i minung zong kan hung thangcho ngai ngai cang hna .\nA Hlan ah Gym zong kan theih bal lo mi a tu ah cun gym ah taksa thatnak caah can pek in a tuahmi lai mino tampi an um cang . A Mah Sarah zong hi gym tuahnak in zei mawzaat a taksa a dawhter khotu a si . Laimi nu kan mah le kan mah i cawisan hi a thazang der ngai mi kan si i pakhat le pakhat i soisel le i thangchiat lei tu in a thazang a thawng ngai mi kan si .\nSarah hi a tulio kan lai mino ah cun a taksa a tungtai cu zahpi um lo bak a si i cawisan a tlak ngaimi pakhat asi . Lainu bak a si bantuk in laimi nih kan cawisan thiam a hau ngaimi a si . Media nih a konglam an tial i an post can zong ah a thangthat tu nak in a soisel tu hi comment tete rel tik ah an tam deuh tawn .\nCu ca ah cun hi bantuk taksa dawh a ngeitu le a mah zuamnak bak in khi dirhmun ah a phan kho ve mi kan lainu Sarah hi thazang pe hna usih , Lemcang ah hmang hna usih , Cawngia hna u sih law alam kip in cawisang thiam ve hna u sih .\nCuti cun lainungak dang pawl zong an tha tho lai i gym lei ah can an pe kho lai i lainu tampi caah thazang zong asi lai. Sarah cu USA lei in Lungsamat Media nih August 2, 8:00 Am ( Kawlram caan) ah interview a tuah lai i khi tik zong ah a duh mi poah nih biahal nak tuahkhawh a si .


VIDEO: NIKHAT HMANH PRESIDENT TTUAN DAWH SITI LO, AN LO KO HIH – The Chinlung Post\nVIDEO: NIKHAT HMANH PRESIDENT TTUAN DAWH SITI LO, AN LO KO HIH\nJoseph Thawng Z Ting: Democratic party cu an tuahmi pakhat hnu pakhat in an sual a lang chin lengmang. Eric Swalwell cu taluk mingiatu muidawh tawktha Fan Fang tangpuar taktakmi ai muai sual ruangmang ko cang. Zei le zei nih dak a den chin lengmang cang hna. pakhat hnu pakhat an liam timi hlasak hna kan hau te ko lai hih. Thongchung ah a kal mi he a rian in dingtermi he nihkhat hmanh president simanh lo in an bag an chuhthan hna ti hrawnghrang lawngte in an caan liam dihdawh a si ko cang.\nInn chung innleng ah timi Tial Uk hla chung i chungsivang in innchung inn leng ai chawk a tibang. Khawika dah khohtthi na chiah , Sung Sung nu nih a vun hal, tibang, Khawi dah Fang Fang tawk cu na mawi an ti ve ko cang lai hi. Video in zoh a duh mi caah video a tang bik ah kan vun chiah chih. Video zohhlan ah atanglei cabia hi thawngttha asi caah vun relchih.\nMinung Pakhat Nih Stimulus Check $600 Cio Ngah Si Lai.Congress palai pawl cu weekend zongah din loin meting an tuah hnu ah US$900 billion economic relief package cu White House, Republican le Democrats hruaitu hna lungtlinnak an ngei cang. Mah lungtlin mi chungah minung pakhat nih $600 cio pek dingmi zong a tel chih.\nAsinain kum khat ah minung pakhat nih US$ 75000 nak tlawm a hmumi lawng nih an co lai. Kum khat hmuhmi income $75000 a ngahmi nuva nih fa pahnih an ngeih chih ahcun $2400 an ngah khawh lai tinak a si. Thaizing ah zeitik ah dah Stimulus Check an kuat lai timi fiang deuh in an chim te lai. Rian ngei lomi unemployment benefit a ngahmi cu zarhkhat ah federal nih US$ 300 pek chap an si lai.\nSmall business a tuahmi hna caah $300 billion an thlak piak hna. Mah hi cu small business a tuahi pawl nih sawk dingmi a si. Tu zanlei ah Senate hruaitu Mitch McConnel nih hnatlaknak kan ngei cangnak Washington Post ah a chimmi a si. Atu an chuahpi mi bill hi kap hnih lungtinnak a si cang caah fawi tein senate le house nih tuzan asiloah thaizing ah an pass colh lai tiah zumhnak an ngei.\nCongress nih an pass mi cu President Donald Trump nih min a thut lai i fehter colh a si lai. President Donald Trump nih cun minung pakhat nih $1200 in $2000 tiang pek ding an si tiah a ti.Nan hawile a thei lomi caah rak share chin te ulaw. Credit: Salai Lairamthang\nVideo Zoh Aduhmi nih hIKA HI VOIKHAT HMAT LAW VIDEO IN NA ZOH KHAWH LAI


Biathlam 1 (Revelation 1)\nJOHAN HMUHMI BIATHLAM\nBiathlam hi Khrihfa mi nih Jesuh Khrih cu kan Bawipa a si tiah an zumh ruang i hremnak an in lio caan i ṭialmi a si. A ṭialtu nih aa tinh bikmi cu ca a kuatmi hna kha lungṭhawnnak le ruahchannak ngei hna seh law harnak le hremnak an inmi chungah hin lungdong loin fek tein an zumhnak kha i tlaih hna seh ti hi a si.\nHi cauk chung biachimning hi phun dangte a si i langhnak le hmanthlak bia kha a hman hna. Hi bantukin chimmi hi midang le chandang i a ummi Khrihfa hna caah cun hngalh awkah a har ngaingai, asinain anmah nih cun fiang tein an hngalh ko. Hi bantukin ṭialmi a si caah hi cauk hi a bia tenek kongah cun ruahnak a phunphun in a chuak i atu tiang zong hin i alnak tampi a um. Asinain a chim duh bikmi a tlangpi cu a fiang ko: cucu zeidah a si ti ahcun, Pathian nih Khrih thawngin a ral vialte le Satan kha a tei dih cikcek hna lai i amah a zummi a mi hna cu van thar le vawlei thar thluachuahnak cu a pek hna lai, ti hi a si ko.\nLanghnak le khrihfabu pasarih sin cakuat hna 1.9—3.22\nCazual cakhenh pasarih ngei 4.1—8.1\nMuko pasarih 8.2—11.9\nLimkeng le sahrang pahnih 12.1—13.8\nLanghnak dangdang 14.1—15.8\nPathian thinhunnak kheng pasarih 16.1-21\nBabilon rawhnak, sahrang thahnak,\nnal profet le khuachia 17.1—20.10\nDonghnak biaceihnak 20.11-15\nVan thar, vawlei thar, Jerusalem thar 21.1—22.5\n1Hi cauk hi Jesuh Khrih nih a phuanmi thil kong a si. Cu a phuanmi cu a um zau dingmi thil, Pathian nih a sal hna hmuhsak awkah a pekmi kha a si. Cu thil hna cu Khrih nih a sal Johan kha a hngalhter i cu hngalhtertu ah cun a vancungmi kha a thlah i 2Johan nih cun a hmuhmi thil vialte cu a chim dih. Pathian sinin hmuhmi bia le Jesuh Khrih nih a phuanmi biatak Johan nih a chim chinmi cu hihi a si. 3Hi cauk a relmi le hi profet bia a ngai i hi cauk chung i aa ṭialmi a zulmi cu lunglawmmi an si. Zeicahtiah hi thil vialte a tlin lai caan cu a naite cang.\nKhrihfabu Pasarih Biakchawnhnak\n4Asia peng chung i a ummi Khrihfabu pasarih kha Johan nih bia kan cah hna:\nAtu i a um liomi le a rak um cangmi le a um lai ding a simiPathian le a bawiṭhutdan hmai i a ummi thlarau pasarih le Jesuh Khrih nih vel le daihnak in pe ko hna seh. *1:4: Exo 3:14; Biat 4:5 5Jesuh Khrih cu zumh awk a tlakmi tehte, hrin hmasa bikmi Fapa, thihnak in thawhter a simi a si i vawlei cung siangpahrang hna a uktu zong a si fawn.\nKannih cu a kan dawt i a thihnak thawngin kan sualnak chungkhan a kan chuah i *1:5: Isa 55:4; Slm 89:27 6a Pathian le a Pa rian kha tlangbawi bantukin a ṭuantu dingah siangpahrang phun ah a kan ser. Cu Jesuh cungah cun sunparnak le ṭhawnnak kha zungzal in zungzal tiang um camcin ko seh! Amen. *1:6: Exo 19:6; Biat 5:10\n7Zohhmanh u, khuadawm sin khin a ra lio! Mi kip nih an hmuh lai, a rak chuntu hna zong nih khan an hmuh lai. Cun vawlei cung mi vialte cu a cung i an rak tuahmi kha i ngaichih in an ṭap lai. Cu ti hrimhrim cun a si lai! Amen. *Dan 7.13; Mat 24.30; Mar 13.26; Luk 21.27; 1The 4.17; 1:7: Zek 12:10; Jhn 19:34, 37\n8Lianngan Bik Bawipa Pathian nih cun, “Kei cu Alfa le Omega ka si,” a ti, cu Pathian a um liomi le a um cangmi le a um laimi cu, zeizong vialte siangpahrang Bawipa a si. *1:8: Biat 22:13; Exo 3:14\n9Kei cu nan unau Johan kha ka si. Jesuh ah kan i pehtlaihnak thawngin hremnak nan innak ah ka ing ve, nan umnak a Pennak chungah khan ka um ve i temhinnak nan inmi kha ka ing ve. Pathian bia ka chim ca le Jesuh nih a phuanmi biatak ka phuan ruangah, Patmos tikulh ah khan an ka chiah. 10Bawipa Ni ah Thlarau nih a ka tlak i ka hnulei in aw thangpi pakhat kha ka theih, cu aw cu muko aw thawng bantuk a si. 11A ka thawh i, “Na hmuhmi kha ṭial law na ṭialnak cauk cu Khrihfabu pasarih kha kua hna: cu Khrihfabu hna cu Efesa khua le Smyrna khua le Pergamum khua le Thiatira khua le Sardis khua le Filadelfia khua le Laodisia khua i a ummi kha an si,” tiah a ti.\n12A ka chawntu cu ahodah a si hnga tiah ka hun i mer i cuka ah cun sui mei vannak pasarih ka hmuh hna. 13Cu mei vannak hna lakah cun minung a lomi pakhat a dir i a kemit phiak in angki fual aa hruk i a ṭang ah sui taisawm pakhat aa sawmh. *1:13: Dan 7:13; 10:5 14A sam cu tuuhmul bantuk a si i hawhra bantukin a rang i a mit cu mei bantukin a alh; *1:14-15: Dan 7:9; 10:6 15a ke cu somei chungah an tit i tleu tein an hnormi dar bantukin a tleu i a aw cu tisor nganpi thawng bantuk a si. *1:15: Eze 1:24; 43:2 16A orhlei kut in arfi pasarih aa put hna i a ka chungin kap hnih in a harmi nam a chuak. A hmai cu chunlai ni ceu bantukin a ceu. 17Amah cu ka hmuh tikah mithi bantukin a ke hramah ka tlu. A orhlei kut in a vun ka tawngh i, “Na thinphang hlah! Kei cu hmasa bik le hmanung bik kha ka si. *1:17: Isa 44:6; 48:12; Biat 2:8; 22:13 18Kei cu a nungmi kha ka si. Ka rak thi, sihmanhsehlaw zohhmanh, zungzal in zungzal tiang ka nung cang. Thihnak cung le mithikhua cungah nawl ka ngei. 19Cucaah cun na hmuhmi thil, atu i a um liomi thil hna le hmailei ah a um lai dingmi thil hna kha ṭial hna. 20Ka orhlei kut i na hmuhmi arfi pasarih hna le sui mei vannak pasarih hna an sullam biathli cu hihi a si: arfi pasarih hi Khrihfabu hna i an vancungmi kha an si i mei vannak pasarih hna hi Khrihfabu pasarih hna kha an si,” tiah a ti.


Min Aung Hlaing ah nih a thli tein sii tha lo miphun dang sin ah a cawk cang tih a nung ko – Lai Lungrawn Post\nMin Aung Hlaing ah nih a thli tein sii tha lo miphun dang sin ah a cawk cang tih a nung ko\nRalhrang SAC hruaitu Min Aung Hlaing nih nai i SAC meeting ah Russia sin in covid sii nuai 2 man le China sin in covid sii nuai 5 man cawk a sinak kong a chim. Hi Russia le China sin in SAC nih an cawkmi covid sii cu nitlaklei ram (Europe) hna nih an cohlan lomi a si pinah hi sii an human ruangah Indonesia ram ah ngandamnak riantuantu minung 131 an thi tiah theih a si.\nZualko ko:Esther Kum 23 nih mual a kan liamtak


CCERR Nih Paletwa Ralzam Caah Tlawmhal In Bawmhnak An Pek Lai - THE CHINLAND POST\nCCERR Nih Paletwa Ralzam Caah Tlawmhal In Bawmhnak An Pek Lai\nSalai Cung Cung|2019 February 7| Community Care for Emergency Response and Rehabilitation (CCERR) tawlrelnak in Paletwa ralzaam pawl bawmhnak pek an timh hna.\n“Kanmah Chinmi hi bantuk harnak an ton tikah cozah, NGO lei zong in bawmhnak cu an peek ko hna nain an i za lo. Cucaah kanmah CCERR nih bawmhnak kawl in kan vun tawlrel. Chin ramkulh Paletwa telh lo in peng dang sin ah bawmh kan hal hna. Kanmah CCERR min lawng langhter lo in a bawmchantu min zapi hi anmah Paletwa ralzam sin pek tikah langhter chih a si lai. Hi bawmhnak pekmi zapi kan hmuh dih in kanmah CCERR member chung pumpak in Paletwa ah kan va kal lai. Tubantuk Paletwa ralzaam caah bawmhnak halmi cu 2019 January in kan thawk” tiah CCERR Data Admin le Hot Line Manager Philip Nun Uk Thang nih The Chinland Post ah a chim.\n“CCERR nih Paletwa ralzaam bawmhnak caah tiin bawmhhal mi Tongzang- TTBA in Tangka ks. 116, 00 le Falam in 50,000 kan hmuh cang. Peng dang pawl cu an tawlrel cuahmah lio a si. Thantlang, Mindat, Matupi, Tedim, Falam tiin February thla chungah an rak khawlh cio hna lai. Kannih Hakha hi Khirhbu kip ah thawng kan thanh lai i Hakhathar Nubu nih tangka hi an khawlh lai. Hi bawmhhal ah mah le peng cio tawlrel ning cu Tonzang ah TTBA, Falam ah FPM, Thantlang ah Chin Family Group, Mindat ah CYO, Hakha ah Hakhathar nubu tibantuk in an kawl lai” tiah CCERR Liaison Officer Biak Mawi Sung nih The Chinland Post ah a chim.\n“Paletwa lei hi kahdohnak a chuah peng caah anmah le inn le lo ah tha tein an um ngam ti lo. Cun rian zong tha tein an tuan khawh ti lo caah hi tluk harnak an tonnak lio ah hin zoh sawhsawh lo in mah le si khawh tawk in bawmhnak rak pe cio hna usih” tiah Phillip Nun Uk Thang nih a bia peh ah a chim.\nCCER cu 2015 Hakha kokek hartonnak in Laimi ramkhel lei bochanmi le Biaknak lei upa he tonpumhnak ngeih hnu ah an rak dirhmi a si. Hakha, Yangon le Sittwe ah zung an ngei. A bikin an rian tuanmi cu kokek harnak tongmi bawmhnak pek le plastic in thilpuan tahning an cawnpiak hna tiah kan theih.\nPrevious CCI Nih Chin Miphun Ni Ah Hlasa Ding In Sawmmi Sung Tin Par Visa A Ngah Lo\nNext Pu Ang Cung; Naga Pawl Hi Rung Lian Ceu Nih A Tei Hna Lai Tiah 70% In Ka Zumh


Iang Len Sung Nih A Hmanthlak Thar a Vun Phozar Mi Cu A Mak Law Law - Khuaruah Har News\nIang Len Sung Nih A Hmanthlak Thar a Vun Phozar Mi Cu A Mak Law Law\nPathian dawtnak thawngin nikhat hnu nikhat in kan Chin miphun zawng bia le hla ah kan thangcho chin lengmang ve. Tu ahcun Mizo kan unau le kawl miphun sin hmanh ah kan mithmai a hung tlang tluahmah ve cang.\nKan Lai mi chungin Pathian hla bak a si mi minung tampi kan ngeih hna i mah hna chung ahcun nungak Iang Len Sung hi Pathian nih a hman bak tiah ka hmuh mi mipakhat a si. A pumrua leng in a aw a kua i hlasang taktak tiang a sa kho bak ve mi a si.\nNungak Iang Len Sung nih vawi dang zawng ah a hlasak nak le a hmanthlak tampi a timesline a rak post cang ko nain tutan bantuk i airem nak hi vawi khat hmanh a um rih lo ti u sihlaw kan palh lem lai lo dah!\nTutan a hmanthlak rak postmi hna hi Makeup a tuah piaktu hi Taapi a si. Cun Dress atuah piaktu zawng Taapi thiam a si. Cun Camera lei ah tuanvo a lak piaktu cu Pa hmung a si. Tutan Makeup, Dress le Camera hi cu an thiam bak amui he aithlak kho taktak.\nKan Lai nu ahcun muile sam ah si seh, hlasak lei ah si seh aiza ngai mi mipakaht a si ve. Hi bantuk an hmanthlak le a music video anrak thlah caan ah khin Like le comment piak hi daithlang hna lah u sih. Kan Miphun cawisan pakaht a si.\nKawlram Um Mi Caah Cun Thawngpang Chia Tak Tak A Si\nTuluk Ramah Mi Nupi Hrangah Zuar Atawngtu Cu Kawlram Leiin An Chanhkhawh\nHi bantuk tam khuaibu fawi te I hmuh khawhnak lam na thei bal maw?\nPresident Obama Nih Kum 8 Chung Ai Zuam I A Tuah Khawh Lo Mi Cu President Trump Nih Kum 4 Chung A Tuah Khawh


Kaschmar Nain 12 Lah ca. 60 x 90 cm, Unikat / Einzelstück\nArtikel-Nr.: 1374207-050 U17


CNF Nih Kan Policy He Aa Khatmi Party Ah Vote Pe U – Chin 11 News\nCNF Nih Kan Policy He Aa Khatmi Party Ah Vote Pe U\n“CNF nih CNLD ah vote nan thlak lo ahcun a si kho lo tiah khuate khuabawi zeimawzat an timi hna timi kong hi lih bia a si. CNF nih an kan timi cu, kan policy he aa khatmi Party ah vote pe u an kan ti” tiah Tlanglo khuabawi B. Ral Lian Tawn nih a chim.\nCNF nih khuate zeimawzat khuabawi hna cu Camp Victoria ah meeting an kawh hna i, CNLD ah vote uh an ti hna timi Facebook an postmi kong ah Tlanglo khuabawi nih “CNF nih khuate khuabawi zeimawzat hna cu Camp Voctoria ah meeting an kan kawh i, keimah pumpak zong kaa tel ve. An chimmi cu 2020 rampi thimnak ah CNF policy he aa khatmi Party cu vote kan pek piak u an kan ti. Zei party theng vote pek ding timi an chim lo” tiah a chim.\n“Cun Chinchin PekThang zong hi Party candidate a si hnu pohpoh CNF Camp Victoria a phan bal lo. Cucaah Chinchin Pekthang CNF Camp a phan i, CNF nih CNLD vote pe dih u an ti, timi kha lih bia a si. Cucaah chim ka duhmi cu Party soileemnak kan tuah tik zong ahhin thil dik lo mi le bia fiang lomi hi vun thlah hlah ulaw a t`ha. Bia fiang theih nan duh ahcun a theimi hal hna uh” tiah CNF Camp he aa naihte mi Tlanglo khuabawi B. Ral Lian Tawn nih Rawn Chin Post ah a chim chap. Credit : Rawn Chin Post Weeklynewspaper


An Pa Nih Pathian Bia A Chim Lai Paoh Ah Hi Ti Hin A Um Tawn. – Kawltu Team\nAn Pa Nih Pathian Bia A Chim Lai Paoh Ah Hi Ti Hin A Um Tawn.\nHlasakthiam Bethsy hi cu uar um kho taktak. Zohchun awk tlak minung a si. Khai ka hmun paoh ah kal sehlaw a nun ah zeiti tluk in dah Pathian a ttih zah timi khi hmuh khawh a si. Va a ngeih hnu zong ah siseh Pathian rian a ttuan lio mi cu dinh tak loin an nupa bak in Pathian rianttuan in hmun dang dang ah an kal tawn. Cu lawng siloin an pa nih Pathian bia a chim lai paoh ah Pathian thangthatnak hla a sa tawn.\nBethsy nih an pa thazaang a pek dan hi cu uar um tuk hring hran ko. A va ca zong ah zeiti tluk in dah Pathian biachim a nawmh lai mu. An nupa hin uar an um kho taktak si. A tang bak ah Bethsy nih an pa nih Pathian bia a chim lai i a hlasaknak video cu zoh khawh a si lai. Uar um law law khi si.\nVideo Credit : BCM Aizawl West TKP\n(An nupa hmanthlak hi van zoh than rih tuah ca) Laimi nih kan uar ngaingai mi hlasakthiam Bethsy te nupa hmanthlak pawl cu zoh an nuam kho taktak, an i rem kho taktak. Pathian rianttuan tu chungkhar an si tik ah zoh an nuam khun. An hmanthlak siseh hmuh nuam lo a um bal lo, zoh dawh taktak an um peng. A tanglei ah Bethsy te nupa hmanthlak dawh taktak mi kan van in dangh hna.\n← Election Kong He Pehtlaiin Tuni Ah Trump Nih Zeibia Dah A Chim.\nTu Zaan Cu Lung A Leng Bak Si. →


“Ka Ram le ka Miphun nih keimah theng a ka herh ve” ti i theih hi thluachuah pakhat bak asi. – Hakha Cherry\n“Ka Ram le ka Miphun nih keimah theng a ka herh ve” ti i theih hi thluachuah pakhat bak asi.\n“Ka Ram le ka Miphun nih keimah theng a ka herh ve” ti i theih hi thluachuah pakhat bak asi.Kan Ram le Miphun caah kan pahrang cio, thil tikhawhnak a hme in a nganbik tiang chuah rih ko hna usih. A lak asi hrimhrim lai lo.\nChin Ram le Chin Miphun kan thawnnak ding caah CDF, CNF/A caah thazaang chuah rih ko hna usih. Hmanthlak : Tio Tiva, Camp Victoria 2019 By-KhuaitiZuu\nAdang relthan:Gaza Strip Ah Israel Nih Bomb A Thlak Than :Nizan Jerusalem Day, thantar he Judah mi 5000 hrawng Jerusalem Old City ah lam an zawh lio ah Gaza leiin kang a chuahter kho mi thil phunphun an rak kah caah Israel nih van leiin an thuat than hna.\nMah hi Israel Prime Minister thar Naftali Bennett a cawlcangh hmasabik nak a si. Israel nih an i tinh mi ah Hamas ralkap tenge pakhat a si mi Al-Qassam Brigade zong a tel tiah Palestine media nih a chim.\nNizaan Jerusalem Day thantar he lamzawhnak ah Palestine mi 33 an thi, 17 hliamhma an pu tiah theih a si. Kan hnu thla ah ni 11 chung i kahnak remdaihnak an neih hnu tlawmpal ah atu bantukin buainak a chuah than hi asi.\nIsrael Prime Minister thar Naftali Bennett hruainak tangah remdaihnak an ngei kho taktak lai maw ti cu mi nih zoh cio mi a si.times of Israel The Chin Post\nRalhrangbu dohnak caah Ramleng Kawlram mipi nih US $100,000 An Thawh


Tuchun Ka Relmi Chung In Thawngpang Pali (4) – Lai Lungrawn Post\nTuchun Ka Relmi Chung In Thawngpang Pali (4)\nTuchun ka relmi chung in tlawmpal te kan tial piak hna. Nai hrawng cu ka rian a tam caah news zong ka rel kho tuk lo.\nSpace X Rocket Vawlei Ah Kir Cang; Van le vawlei karlak, International Space Station ah May 30 in rocket in khua a tlawngmi, Bob Behnken le Doug Hurley cu dam tein ah August ni 2 ah Atlantic rili cungah an rak ttum cang. California rocket firm SpaceX nih mah Rocket cu an sermi a si. A ngeitu cu US billionaire Elon Musk a si. Space X company cu 2002 ah a rak dirhmi a si. 2005 ah company riantuantu, 160 lawng a si nain 2019 ahcun riantuantu, 7000 an si cang.\nCoronavirus Cu Tuluk Ralkap Sermi A Si; Tuluk ram Wuhan Virus kong hlat hleinak a tuah balmi le Hong Kong’s School of Public Health, scientist Dr Li Meng-Yan nih Coronavirus zawtnak hi Tuluk communist ralkap Military Lab in an sercop mi a si tiah a chim. Taiwan news, Lude Press he Live Streaming interview ah a chimmi a si. Tuluk cozah nih Sahring thahnak wet market in zawtnak a chuak an timi cu hlen thawinak caah an chimmi an si a ti. Dr.Li Meng-Yan cu Tuluk communist cozah tlaih lai phan ah US ah a rak zaammi a si.\nBeirut Khualip Ah Bom A Puak; Lebanon khualipi Beirut khua tilawng dinhnak pawngah bom a puak tiah Lebanon’s state news agency NNA nih a thanh. Minung 30 renglo an thi I, minung 3000 an I hliam an ti. Bom a puakmi hi ngan dawh a ngai a si. Meng 125 a hlatnak Cyprus tikulh hmanh in an theih khawh ti a si. Lebanon’s PM Hassan Diab umnak in zong a rawk I, a nupi le a fanu zong hliamhma an tuar ti si. Inn lo a rawkmi tangah a thimi le a hliammi tampi an um rih lai tiah an zumh. Terrorist nih an puahmi bom a si lai tiah an zumh.\nSecond Stimulus Check; US cozah nih a voi 2nak bawmhnak pek an timhmi, Second Stimulus Check pek kong ah White House+ Republican le Democrats pawl lungtinnak taktak tuchun tiangah an ngei kho rih lo. Kap hnih lungtlinnak lam an kawl lio a si. Democrats pawl nih coronavirus he a pehtlai lomi pawl bawmhnak package bill chungah telh chih an duh peng caah atu bantuk in a rauhnak a si. Democrats pawl nih Food stamp hi 15% tiang chap chih an duh.Cun State cozah zong bawmh an duh, Federal cozah nih riangei lomi hna bawmhnak zarh khat $600 chap chihmi kong zongah an lung an I hmu kho rih lo. Tuzarh chung i kap hnih lungltinnak an ngeih khawh lo ahcun Unemployment $600 chap chihmi kha cu tuzarh ahcun claim khawh a si rih lai lo.\nBlack Lives Matter Pawl nih Bible le US Flag An Khangh; US Oregan State I Portland khua ah kan hnu zarhpi ni ah khan BLM pawl le democrats a ttanhmi pawl nih an khua chungah lamzawhnak an tuah than i, Bible cauk le American flag an khangh caah palek pawl he faak ngai in an I phomh. Palek pawl nih teargas in an kah hna. BLM pawl nih tlakrawh, batteries le hmaihuhnak in an cheh ve hna. Left-wing timi democrats ttanhtu pawl nih Bible an rak I ken I federal courthouse hmai ah mei in an khangh hna. Bible an khangh lio cu social media ah an taar I minung 1.8 million nih an zoh ti a si. Tutan lamzawhnak ah hin BLM, Democrats Left-wing pawl le ANTIFA pawl an I tel tiah an chim. Credit: Salai Lairamthang\nFale Cawnpiak Ning Phun 5\nTrump le Kushner i an Pumpaak Bank a Tlaitu an Konglam Beutsche Bank nih Hlathlai ai Tim


Democracy Tahnak (Measuring Democracy System) - Senri Cazual\nDemocracy Tahnak (Measuring Democracy System)\nPosted by Admin | Jul 12, 2015 | Cabia | 0 |\nA hmasa bik ah chim ka duhmi cu, Political Science cawngmi ka si lo ca ah tlamtling tein ka `ial khawh lo mi cung ah theihthiam ding in zaangfah nawl kan duh hna. Politics (ramkhel) kong hi a kau taktak mi lawng si lo in fimthiamnak zong a si fawn. Mipi dihlak nih hngalh hawk a tlakmi le ni fatin khua kan saknak ah aa peh zungzalmi thil zong a si ca ah, hngalh ding zong kan herh ngaingai mi a si.\nKawlram hi 2011 kum ah ralkap uknak (Military Rule) in mipi uknak (Civil/Democracy Government) ah aa thleng cang ko nain, zeiruang ah dah Democracy kan ngah rih lo, siloah zaukphung taktak a si rih lo? tiin mi tampi nih an ti peng. A tu uktu pawl le a `anpitu nih cun, zaukphung uknak in kan hruai ko, tiin an ti `ung. Cucaah, zaukphung uknak hi zei bantuk a si i, zei bantuk `hithruainak hi dah zaukphunga taktak cu a si timi kha vun langhter ka duh.\nCat`ialtu J. Mang Neih Cung le an nu\nA hmasa bik ah, Democracy (Zaukphung) kong hngalhnak ding ah a sullam hi fian hmasa a hau. Cu hnuah ruahnak tampi a kan bawmh lai i kan hngalh thiam deuh lai. Democracy hi cafang pahnih fonhmi,”demos” le “kratos” in a rami Greek ca a si i a surlam cu, “Demos” hi “mipi” (the people) tinak a si i, “Kratos” cu “uknak , thazaang, nawlngeihnak (rule, strength, power) ti a si. An pahnih fonh ahcun, “mipi uknak” (the rule of people) ti lei in leh khawh a si. America president Abramham Lincoln nih cun, “democracy (zaukphung) hi mipi i uknak, mipi nih ukmi cozah, mipi caah ukmi cozah (rule of the people, rule by the people, rule for the people)” tiah a ti. A cheu nih cun, “mi tamdeuh lungtlin hnatlaknak in hruaimi uknak (the rule of majority)” ti zong in an ti. Cun, mipi dihlak nih ram (state) uknak le `hithruainak lei kong ah ceih khawhnak, rel khawhnak nawl sang bik a ngeitu an si i anmah aiawhtu ding hruaitu an thim hna. Cu ti mipi nih a thimmi hna nih a ukmi cozah ti zong an kawh.\nDemocracy (zaukphung) Ukning Phun\nDemocracy (zaukphung) in aa ukmi ram a tampi an um nain, an hruai ning democracy (zaukphung) bel aa lo cio lo. Democracy (zaukphung) uknak hi a phun in cun a tam ngai. Parliamentary Democracy, Presidential Democracy, Representative Democracy, Liberal Democracy tbk.. in a phun a tam ngai. Asinnan, a tlangpi cun phun hnih in an hruai hna; phun khat cu, direct/pure democracy ti a si i, mipi nih ram state kong ah direct in an ceih pi, an tawrel pi ve hna. A kar lak ah aiawhtu um lo in anmah pumpak cio in vote an pek khawh. Cun phunghram le phunglam zong mipi nih an ceih i a an duh lo mi cu tuah khawh le remh khawh a si. A dang phun khat cu indirect or representative democracy tiah an auh. Mipi nih an mah aiawhtu dingmi an thim hna i, an thimmi hna nih mipi le ram ca ah rian an tuan i an hruai hna.\nDemocracy Tahnak Fung\nRam uknak i an tahnak cheu khat kan zoh hna lai. USA Freedom House (vawlei cung ram ukning hlathlaitu) nih a tlangpi bik in an tahmi cu political rights (ramkhel covo) le civil liberties (rammi zalennak) pawl an si. Politics lei in mifim a simi Larry Diamond nih cun hi tin a chim: (1) A dikmi le zalen ngai in tuahmi thimnak (fair and free election), (2) rammi dihlak nuhrin covo ngah khawhnak (protection of human rights of all citizens), (3) rammi dihlak nih politics le mipi ca ah teimak in i tel khawhnak (Active participation of all citizens in politics and civic life, (4) phunglam a si mi phunglam hmaiah thleidannak um lo in uknak (rule of law which equally applies to all citizens) ti in, uknak cu a tah.\nDemocracy uknak cu mipi nih uknak a si. Cu ca ah mipi duh lo ning in ram an hruai ah cun, mipi nih an duh mi hruaitu dang an thim khawh `han. Hruaitu hi mipi ca ah rian`uantu a si lai. Mipi le ram ca ah a `uan lo ahcun, mipi nih an `hawl in an thleng khawh. Cucaah, nawlngeitu sangbik cu mipi rammi a si. Asinain, mipi nih a taktak ah an duhmi an chim le an tuah khawh lo ahcun Democracy ti i kawh awktlak a s lo. Cucaah, a tawi fiannak in chim ahcun, mipi zalennak (freedom), kan i khahhak (equality), ding tein lairelnak (Justice or rule of law) pawl hna hi Democracy tahfung bantuk in an zohmi cu an si.\nMipi zalennak (freedom): Hi zalennak ah nuhring covo, biaknak lei zumhnak, chimrelnak, ca lei (media) tbk… aa tel dih. Cun, mipi nih zalen ngai in le ding tein thimnak tuah khawhnak nawl an ngei lai. Zalen le ding tein tuahmi thimnak (free and fair election) a si lo ahcun mipi nih thimmi hruaitu a si ti ah kawhkhawh as i lai lo. Hrawkhrawl i tuahmi thimnak cu Democracy uknak a si fawn lo. Cu caah, thimnak lei ah zalennak a um lo mi cu Democracy ti awk aa tlak lo. Mipi nih chim relnak, ca lei tuahnak, zumhnak tbk.. zalennak pawl cuanh hnuah Democracy uknak a si maw si lo ti khi hngalh khawh a si. Cucaah, rammi nih political rights\ntimi (ramkhel covo) le civil liberties asi mi mipi chimrelnak, media lei tuahnak, tbk.. pawl hi Democracy uknak rammi nih an co hrimhrim dingmi zalennak cu a si.\nKan i khahnak (Equality): Hi zong hi rammi dihlak nih co dingmi a si. Ram hruaitu le hruaimi dihlak hi phunglam (law) hmaiah cun kan i khat dih ti a si. Fimthiam cawnnak, sipuazi tuahnak, ngandamnak lei rian, politics lei, zumhnak lei tbk.. ah i thleidannak um lo in aa rual tein tuah khawhnak covo an ngei dih. Miphun le biaknak cung ah thleidanhnak ngei in thil an tuah, an thim, an hruai hna si ahcun kan i khahnak (equality) hi a um lo tinak a si. Cucaah Democracy tiah chim a ngah rih lo.\nDingthlu Lairelnak (Justice or rule of law): Phunglam hi rammi dihlak nih zulh ding le a hman ning tein lairel (biachah) ding ah tuahmi a si. Rammi le mi sifak tbk.. pawl ca lawng ah tuahmi phunglam a si ahcun Democracy hruai ning a si lo. Phunglam (law) cung ah a hohmanh an um lai lo. Phunglam (law) tang ah kan dih lak kan um lai i phunglam ning tein biachah le biaceih a si lai. Uktu le nih mirum cheu khat kha phunglam (law) uknak tang ah a hman ning tein bia an ceih lo ahcun Democracy hruai ning a si fawn lo. Democracy ram ah cun mirum, mi sifak, mifim, cathiam lo tbk… thleidannak um lo tein an dihlak tein phunglam tangah biaceih le biachah piak a si.\nBiatlangkawmnak le a donghnak\nMipi uknak, mipi ca ah hruainak, mipi nih a ukmi hi Democracy uknak ti in kawhmi cu a si i, mipi nih direct in zei paoh ram kong ah ceih le tuah khawh in a hruaimi Democracy a um bantuk in, mipi nih anmah aiawhtu an thimmi hna nih a hrauimi Democracy ti in a phun phun a um. Asinain, mipi nih direct uknak Direct Democracy cu tu chan ah cun Switzerland lawng nih ni hin ni tiang Direct Democracy system taktak in an hruai hna. Cu lo a dang ram cu Indirect/representative Democracy (mipi aiawh hruainak) deuh lawng te an si.\nA phun in chim ahcun, Democracy hi a phun tampi a um. Tu chan ah cun, mipi aiawh hruainak lawng te hi an hman deuh cang. Mipi nih an duhmi hruaitu an thim hna le cu an thimmi hna nih ram le miphun cu mipi aiawh in an uk hna. Mipi zalennak a si mi chimrelnak, ca lei tuahnak, biaknak lei zumhnak, zalen ngai in le a dik tein thimnak tuahnak tbk…pawl hi Democracy ram a si ahcun rammi dihlak nih an co i an tuah khawh taktak dingmi a si. Phunglam hmai ah kan i khahnak i, phunglam ning tein biaceih piak ding zong a si fawn.\nKawlram ukning zohnak: Mah ca ah, kan kawlram uknak kan zoh ahcun Democracy taktak a si maw?, a si rih lo ti cu kan hngalh ko lai. Abianabia ah, a tu kawlram hruaitu hna hi mipi a si mi rammi nih an duh i an thimmi a si maw? (Is the government elected freely and fairly by the people?). Rammi dihlak nih co ding mi zalennak pawl teh kan ngah maw? (Do the people or all citizens have freedom and equality?). Phunglam ning te in biaceih le biachah piak kan si maw? (is there the rule of law?). A taktak ah cun, a tu tiang mi tampi nih Democracy taktak a si rih lo ti in an chimmi cu a hmanmi a si deuh. Ram hruainak phunghram pi zong zoh tikah rammi nih hnatlaknak he tuahmi a si lo. 2011 kum lio i thimnak zong rammi nih an duh mi thimnak nawl zalennak a um lo ti cu ho paoh hngalh cio a si. Media lei, chimrelnak, biaknak lei zong zalennak a um lo ning cu nan hngalh dih ciomi a si.\nKawlram (Myanmar) Democracy uknak a phanh khawhnak ding ca ah tampi karhlan kan hau rih ko. A tu kum thimnak ca ah a cozah nih me (vote) a pekkhomi cazin (list of voters) zong hrawkhrawl in an tuah ti in NLD party le a dang party pawl nih an chim ve. Cu lawng hlah, tu kum thimnak zong hi mipi a si mi rammi nih an duhmi taktak an thimkhawh lo ahcun hrawkhrawl thimnak lawng te a si te ko lai.


R.I.P : CDF-Thantlang in a Nunnak a Liammi Tlangval No Pahnih Nihin ah an Vui Cang Hna – Onlinenungak\nR.I.P : CDF-Thantlang in a Nunnak a Liammi Tlangval No Pahnih Nihin ah an Vui Cang Hna\nCDF-Thantlang in a Nunnak a Liammi Tlangval No Pahnih Nihin ah an Vui Cang Hna\nCDF-Thantlang in a nunnak a liammi Salai Khamh Thawng Lian le Salai Hrang Thio Lian cu nihin ah an ruak an vui cang hna. Nizaan October 23, zinglei sml. 5:30 hrawng ah Hakha-Thantlang karlak ralram hmun khat ah SAC ralhrang Landmine an i lamh sual ruang ah an nunnak a liam hi a si. The Chin Journal\nthawngpang dang relchap : NUG Pehtlaihnak Tuah Lo Dingin Ralhrangbu Nih ASEAN Palai Ralrin An Pek


Thilmak Ngai Asi: Christmas Thingkung Cung Bak Ah Rul Pathum An Ni Ngerh - Khuaruah Har News\nAn post in munite tlawte chung lawng bak ah minung ting tamtuk nih an zoh manh mi Australia ram Melborn ah Christmas thingkung cung bak ah rul pathum dawh taktak in an ni ngerh mi hi a si. Mah rul an ni ngerh ning cu khuaruahhar ngai a sinak pakhat cu Christmas thingkung an ttamhmi bantuk in an ni ngerhmi khi a si.\nKan laimi antam taktaknak Melborn lam sir Christmas signboard an tarmi tung bak ah hri ngerh bantuk bak in an ni ngerhmi cu an hmu hi a si. Mah cucu online cung ah miphhat nih a post i a zohtu an tam kho taktak. Khuaruahhar ngai a si mi pakhat cu ahram khawk anni ngerhnak hmanh theih khawhlo tiang in anni ngerh tiah an chim.\nAustralia ram cu rul an tam taktaknak hmun le ram a si ko nain tubantuk rul thingkung ah aingerhmi hi kan vawikhat hmuhnak bak a si tiah a hmutu paoh nih cun comment an pek. Cheu khat nih cun rul taktak si lo in mipi khuaruahharnak ding ah an tuahmi a si tiah a chimtu zawng an um ve.\nHmanh sehlaw rullem silo in rul taktak bak an si tiah video athlatu pa Maxim nihcun rul taktak bak an si ko tiah fianternak atuah cawlh ve. Mahpa ni a chim tthan rihmi cu mah rul hna nih hin Christmas khuacaan asunlawinak le khuaruahhar a sinak an langhternak a si tiah a chim fawn.\nDaily Mail nih a langhter ning ah cun mah rul hna hi azuattu pa nih Christmas dawhternak ding le mipi khuariahhartertu ding ah a tuahmi a si tiah an chim ve. Rul lei thiam sang hna nih an chim ning ah cun mah rul hna cu red-bellied black snake eastern brown snake tiger snake an si tiah an chim ve.\nZualko: Tlangval Lalchanhim Kum 32 Nih Accident Nak In Mual A Kan Liam Tak\nDaw Aung San Suu Kyi Kilvengtu Cherry Htet Ai Velhnak Le Training A Tuahnak Hi Rak Zoh Ve Hmanh An Lauter Ko Lai


<< An awkward phase.\nA pause in the air. >>


SIN PAUL CAKUAT\nTitas hi Jentail mi a si i Khrihfa a can hnuah Paul bawmtu ah a cang. Paul nih ca a kuat ah hin a rianṭuannak cu Krit tikulh ah khan a si i cuka Khrihfabu zohkhenhtu ah khan Paul nih a chiahtakmi a si. Hi ca a kuatmi nih hin thil pathum a chim duhmi a um:\n1. Khrihfabu hruaitu a simi nih an ngeih awk a simi ziaza kha Titas cu a hngalhter ṭhan. Hi bantukin hngalhter ṭhan a herh khunnak cu Krit mi hi ṭhat lonak lei i minthang an si caah a si.\n2. Khrihfabu chung i pa upa deuh pawl le nu upa deuh pawl le tlangval pawl le sal a simi hna cawnpiak thiam a herhnak kong kha a chimh.\n3. Khrihfa ziaza kongah ruahnak a cheuh. Dai tein um i rem tein khuasak i huatnak le bia i al lengmangnak Khrihfabu chung rianṭuannak i a ṭhathnem loning le Khrihfabu chung i kuainak a um lo a herhning kha a chimh.\nKhrihfabu chung rianṭuantu hna 1.5-16\nKhrihfabu chung bu hna le an rian cio 2.1-15\nForhnak le ralrin peknak 3.1-11\n1Zumhnak kan i hrawmmi chung i ka fa taktak a simi Tias, hi ca hi kan kuat.\nPathian kan Pa le Khrih Jesuh kan Khamhtu nih vel le daihnakin pe ko hna seh.\n2,3,4 Pathian sal le Khrih Jesuh sal ka sinak a langhtertu cu zumhnak le hngalhnak le ruahchannak an si, zumhnak cu Pathian nih a thimmi hna chung i a hung thomi zumhnak, hngalhnak cu kan biaknak phung nih a kan cawnpiakmi biatak hngalhnak, ruahchannak cu zungzal nunnak i ruahchannak. Cu zungzal nunnak cu lih a chim kho lomi Pathian nih caan hramthawk hlan in a kan kamh cangmi nunnak kha a si i atu ah amah nih a caan a rem a timi caan ah a phuan cang. Cu bia a phuanmi rian cu keimah kha ṭuan awkah a ka fial i kan Khamhtu Pathian nawl in cu bia cu ka chim. *1:4: 2Kor 8:23; Gal 2:3; 2Tim 4:10\nTitas Nih Krit Tikulh I Rian A Ṭuannak\n5Krit tikulh i kan chiahtak ah khan ka rak i tinhmi cu, kan ṭuannak i kan nganh tami kha a ningcang tein na hun sersiam hna lai i khua kip ah Khrihfa upa kha na hun chiah hna lai, ti a si. Na hun zulh awkah tiin cawnpiaknak kan chiahtami kha philh hna hlah. 6Cu hna cu: Khrihfa upa cu mawhchiat awk a um lomi an si lai, nupi pakhat lawng a ngeimi an si lai, an fale kha a zumtu a simi an si lai i puarhran lei le nawlngaih lo leiah minthang lomi an si lai, ti kha an si. *1:6-9: 1Tim 3:2-7 7Khrihfabu hruaitu cu Pathian rian ṭuantu a si caah mawhchiat awk a um lomi a si lai. Miruamkai a si lai lo, mithintawi a si lai lo, zurit hmang a si lai lo, mi-aukhuan hmang a si lai lo, mihakkau a si lai lo. 8Khualtlung a dawmi a si lai i thil ṭha a duhmi a si lai. Amah le amah aa uk khomi, a dingmi, a thiangmi le aa sum khomi a si lai. 9Cawnpiaknak ahmaanmi aa tlaih pengmi a si lai, cuticun a bia a ngaitu pawl kha cawnpiaknak ṭha in an lung a thawhter khawh hna lai i cawnpiaknak ṭha a altu pawl kha an palhnak a langhter khawh lai.\n10Uk khawh lomi tam tuk an um i Judah phung in Khrihfa phung i a hung lutmi hna lakah hin an tam khun; an duhduh in bia an chim i mi ruahnak kha a ping a pang ah an kalter. 11Kha hna pawl kha kham an hau, zeicahtiah an chim awk a si lomi thil an chimmi nih khan innchungkhar hna an dihlak in a tuaiter hna i cu zong cu ningzah awk tlak a simi thil, tangka hmuh duh men caah khan a si. 12“Krit mi cu milihchim, saram bantuk, mithathu, mi-orkhu,” tiah anmah Krit mi lila nih a rak ti hna i 13a chimmi cu a hmaanmi a si. Cucaah cun fak piin na chimhhrin hna lai. Cuticun a ngan a dammi zumhnak kha an ngei kho lai i 14Judah mi hna tuanbia ṭukṭak le biatak a hlawmi hna nih an chuahpimi minung nawlbia kha zeihmanh ah an rel ti hna lai lo. 15A thiangmi caah cun zeizong vialte hi a thiang dih ko, sihmanhsehlaw a hnawmtammi hna le a zum duh lomi hna caah cun, an lungthin le an chiaṭha thleidannak kha a thur caah, zeihmanh a thiangmi a um lo. 16Pathian kan hngalh ti cu an ti, sihmanhsehlaw an tuahnak nih an chimmi cu a si lo ti kha a langhter. Mi huat awkin an um, nawl ngai loin khua an sa i thil ṭha tuah dingah an i tlak lo.


Italy Cawihmi Nuai 30 Euro In Chin Ramkulh Lam le Sul An Remh Lai – THE CHINLAND POST\nItaly Cawihmi Nuai 30 Euro In Chin Ramkulh Lam le Sul An Remh Lai\nSalai SH Lian: 2018 August 5—Italy nih a karhlo in cawihmi Nuai (million) 30 Euro chung in Chin ramkulh pehtlaihnak Lam le Sul a tha lomi remhnak le sernak ah an hman lai tiah theih a si.\nItaly nih Ramkomh Kawlram sin ah cawih dingmi tangka Nuai 30 Euro hi a karh (interest) a um lai lo. Zeihmanh a karh pek haulo in kum 18 chung hman hnu ah kum 10 chung ah cham than ding a si tiah Eleven Myanmar nih a tial.\nA biapi in tuannak ding hmun cu Chin ramkulh Lam le Sul a tha lomi le a kiangkap pengkulh le ramkulh he pehtliahnak thatter ding a si lai tiah theih a si.\nUnion Minister for Agriculture, Livestock and Irrigation Dr Aung Thu nih Union Parliament ah tangka cawi dingmi kong a chuahpi mi chung in a si. Nuai (Million) US$ 40.5 hi Asia Development Bank sin in a si lai i, Nuai 30 Euro hi Italy cozah sin in a si lai.\nHihi Dr. Aung Thu nih August 1 ah Union Parliament ah a hal cang tiah theih a si.\nADB sin ah cawimi tangka hi kum 32 a rauh hnu ah cham than dingmi a si. ADB sin i cawimi tangka bel hi a karh pek dingmi a si.\nADB sin cawimi tangka in Lothlawhnak (agriculture project) ah an hman lai. a bik in, Magaway in khuapi 4 ah siseh, Mandalay in khuapi 4 ah siseh, Sagaing in khuapi 5 ah a si lai. Hihi kong ah ADB thiamhleisang le cozah riantuantu nih 2016 thawk in nihin tiang hlathlainak an tuah cangmi a si.\n“ADB le Italy cozah sin in cawimi tangka hi cham a zat tik ahcun, a cozah tangka in a tlawm tete in cham a si te lai” Dr. Aung Thu nih a chim.\n“Italy cozah nih cawih dingmi tangka hi anmah nih Ramkomh Kawlram thanchonak caah kan in bawmh hna lai tiah an kan timi a si. A bik in Rampumpi electric mei a ngah nak ding caah a si. Kawlram pumpi in mei ngah dih seh timi saduhthah he bawmh dingmi a si” tiah a chimchap.\nRamkomh Kawlram ahhin, khuate (villages) 63,899 a um i cuchung ah khuate 24,290 lawng mei an ngah. Khuate 39,609 tluk hi mei a ngei rihlomi an si tiah theih a si.\nNain, a karh um lo tein cawih dingmi Italy tangka in Chin ramkulh ahcun, Lam le Sul tu a hmaithlak lai tiah Eleven Myanmar nih cun a langhter.\nAtulio ah, World Bank in International Development Association (IDA) cawihmi tangka in 2030 hlan ah Ramkomh Kawlram dihlak in mei tuah piak dih ding timhtuahnak an ngeih cuahmah lio a si. Cucu bawmhnak in atu ah, Khuate 1,019 chungkhar in 96,500 tluk nih inn hmanmi Solar (home-use solar panels) in mei an van khawh cang tiah theih a si.\nCun, World Bank bawmhnak thiam in Chin ramkulh khualipi Hakha in Kalay pehtlaihnak lampi caah bawmh dingmi zong timhtuahnak rak ngeih a si.\nA bik in, Cyclone Komen 2015 ah a cangmi kotho rawhralnak (natural disasters) ruah le thichia ruang ah rawkralmi remhthannak caah tiah World Bank nih (Emergency Recovery Credit) bawmhnak Nuai US$ 60 (million) cu Chin ramkulh caah a rak pek. Cucu, Ramkomh Kawlram zapi caah Nuai US$ 200 a pekmi chung in a si.\nChin ramkulh bawmhnak pek ding ah an rak thimnak a ruang cu 2015 ah a fak bik in rawhralnak a tuarmi ramkulh a si caah a si.\nRef; Eleven Myanmar, ADB, World Bank, Mizzima\nPrevious Chin Ralzaam Kong I UNHCR Nih Biachahnak A Tuahmi Cungah CHRO, CRC, SAHRD Le SAFHR Nih Press Conference An Tuah\nNext Vice President Henry Van Thio Le Mizoram Ramkheltu Pu Lalduhawma Tonbiaruahnak An Ngei


BAWMHNAK KONG THAWNGTTHA CHECK ZONG KAN PEK COLH HNA LAI – The Chinlung Post\nSecond Stimulus Check. Democratic Party hruaitu, House speaker Nancy Pelosi nih House representative palai pawl cu Capital hill ah meting a auh hna i tulio hi meting an tuah cuahmah lio a si. US postal service timi USPS nih November nithum ni President thimnak ah thimfung felfai tein an kuat/phawtzawmh khawhnak dingah US$ 25 billion bawmhnak pek dingah an chuahpi I, Republican party he ceihhmainak an tuah lio a si.\nRepublican party cheukhat le President Donald Trump nih democrats pawl nih US$25 billion USPS pek an duh hna ahcun virus ruangah harnak a tongmi small business pawl bawmhnak PPP chap ding le a voi 2nak Second Stimulus check telh chih ahcun cohlan dawh an si. White House chief of staff, Mark Meadows zong nih small business a rawkmi tha tein an himnak dingah kan bawmh khawh ko hna ahcun USPS zong bawmh khawh a si lai I, President nih thaizing ah minsen a thut lai I, second stimulus chek zong kan pek colh hna lai tiah a chim.\nJoe Biden A Uarmi An Zor. Democratic Party aiawh in President a cuh dingmi Joe Biden nih official tein candidate cohlannak a tuah. Presidential candidate cohlannak a tuah lio TV in a zohtu hna cu Hillary Clinton nih democratic party presidential candidate cohlan lio TV in a zohtu hna nakin 21% in an tlawm deuh ti a si. Joe Biden nih a cohlan lio cu TV in 21.8 million lawng nih an zoh ti a si. Democratic party convention a zohtu zong 50% tluk an zor ti a si. President Donald Trump cu 2016 Presidential candidate cohlannak a tuah lio ah TV in a zohtu 34.9 million an si.\nApple Firm US$ 2Trillion. Coronavirus ruangah company tampi a pur nain coronavirus ruangah company cheukhat an thangcho I, an rum chinchin ve. Apple company cu an stock le share man a kai tuk caah Apple firm nih an ngeihmi cu US$ 2 trillion tiang a phan ti si. Amazon cu $1.65 trillion, Microsoft $1.6 trillion, Google $1.06 trillion a phan. Virus zawtnak chungah stock a kai bikmi hna cu Apple, Facebook, Amazon, Zoom le Telsa an si. Salai Lairamthang


Hi Tluk Pek Tlak Simi (Esther Dawt Chin Sung Nan Philh? – Chin World News Evening\nChin Artist of The Year caah Chin TV International nih tuahmi (Chin Artist of The Year 2020) Nominees an taarmi hna hi a tthatuk ko nain lung a tling lo ngai. A ruang? Zeiruang ah dah Chin Artist of The Year Nominees caah Chin TV International nih Myanmar Idol Season-4 Winner simi Esther Dawt Chin Sung hi an telh hnga lo? Ruah ding a tam ngai.\nMah bia ka chim tikah phundang pi ah ruah loin, (Chin Artist of The Year 2020) caah Nominees taarmi hna pinah Chinmi a kan cawisangtu le Myanmar Idol Season-4 ah Winner a kan lakpiaktu Esther Dawt Chin Sung hi vun telh chih hna sehlaw lung a hmuituk hnga.\nPupa zungthluk hmanh ah sunhlawih ding cu zunhlawih ding, thangtthattlak cu thangtthat ding ti si kha? Cucaah sunhsak le thangtlak thiam zong hi a herh ngai. Esther dirhmun hna ah khin hei dir ve ulaw amah nak zong in nan zual deuh kho men awh? Chim duhmi cu kan duh ning in an um lo men ah soisel ding zong khi a si lo i, kan duh ning an um ruangah kan thangtthat hna ding zong a si lo. Kan bia a sau lonak dingah fiang tein chim ko ahcun tutan Chin Artist of The Year 2020 dingah Esther Dawt Chin Sung tlukin aa tlakmi le pek tlak an um rih lo. Ka lawm. Credit: Cung Ding Bawi\nRelchih: President Trump Nih Martial Law Chuah Dingah Ruahnak Hal Hna: President Donald Trump nih ruahnak a petu hna cu a auh hna i martial law chuah khawh a si le si lo, martial law chuah ah zeidah a cang kho? martial law chuah in zeidah an tuah khawh timi le US phunghram ah martial law chuah khawh a si le si lo ceihmainak tuchun ah an ngei.


Trump Nih Tu Nai Bia A Chim Mi Cu Uar A Um Kho Taktak – Chuncha News\nTrump cu Mexico border vampang a tuah mi ah tu ni a va kal. A rau tuk mi le a har tuk mi thil kan lim e tiah bia chim. Nan thil tuah mi hi a tha tuk tiah lawmhnak a chim hna, a hnu i uktu pawl nih an phur khawh ti lo ding a si ko. Tukum US election cu a har ko. kan ram a damnak le a daihnak ah rian kan tuan a hau. Upadi le himnak hi a biapi. Zeitin dah Police pawl kan dirhkam hna a hau. Nan dihlak cungah kaa lawm.\nMexico President hi ka hawi pa a si i a mah he kan i hawi komhnak thawngin tlam a tling mi asi. Anmah lei zong in ralkap thazang tampi a rak dih tawn mi a si. Atu cu camera a tha tuk mi pawl an um cang hna. hi pin cu illegal pawl tlaih an si ahcun kan ram chung ah thlah than ti lo in ram leng ah kan thlah khawh cang hna lai. Hi border vampang nih hin kan ram hi Zawtnak siseh, misual siseh, thil tha lo in siseh a phun phun in himnak a kan pek. Mah hi Covid ruangah kan tuah mi a si lo, kan ram himnak caah a si tiah bia a chim. Source: World News Now\nTrump Nih Ni Tlompal Te Caan A Ngeih Mi Ah Hin Khuaruahhar In Thil A Thlen Than Lai


TULIO ALINSA NGAIMI.NAWI DAM KONG KA THEIH TAWK BY HRAM CEU – The Chinlung Post\nNawi Dam kong ka theih tawk.Nawi Dam cu Pathian thluachuah nak thawng in kan mah Lai ram le miphun dawtnak angei taktak mi zumh tlak bochan tlak, Kawl ram pumpi hruai tu pa 3 nak VP Henry Van Thio zuam piak nak thawng in 2020-2021 phaisa kum ah thawk khawh ding in 2billion sanction an tuah cang i azapi dih ding ah 10 billion asi lai i kum 3 ah a dih lai tiah thawng kan theih tik ah Laimi vialte kan lung aa lawm dih rua tiah ka ruah, asi nain Nawi Dam nih akhuh hnga mi pupa ram pawcawm nak caah ahmang mi pawl lung tling te in an ruah thiam lai maw timi le aduh lo mi aukhuannak zong hi ruah awk a um ngaingai ve. Keimah kan hmuhton mi karak langhter ve lai.\nPakhatnak. Atu ah kanmah Laimi (Hakha Thantlang) chung in bawi zik pa3 Pathian nih akan thluachuahpiak hna I mah hna cu Kawlram pumpi Vice President Henry Van Thio, Chin Hlutdaw Chairman Pu Zo Bawi , Chin State Upadi lei sangbik Pu Sony Thang Cung an si. Anmah pa 3 lam hruai zuam nak thawng in acunglei thawngttha cu kan rak theih mi asi. Laimi phun caah khuaram caah hmailei can saupi caah tiah an ruah cikcek hnu ah mizapi / ( tamdeuh)caah an tuah mi asi lai tiah ka ruah.\nPahnihnak. Khua le ram caah thil ngan roling tuah tik ah a tthatnak tampi a um bantuk in donkhantu cu um phung asi. Nawi Dam kan tuah thawng in atthatnak pawl cu hruaitu upa saduhthahnak kha Abik in Hakha ti har tilo nak, Timit nel cinthlak nak, nuamh nak le tthanchonak, pawcawmnak hmunhma asi nak lai asanthlaihnak aphunphun a um nak lai, khuaram adawh ternak lai, Pu Thla Hre nih facebook ah 21.7.2020 ah “Rili fate kan ngei ve cang lai” tiah Nawi Dam kong tlamtling te in atthatnak phun 25 tiang alanghter.\nKhat lei kap athei fiang lo mi le duhnak le ruahnak menmen in thil asi ning taktak athuk le atling in a athei lo mi pawl nih an chim cio mi zong a um ve. Mah chung ahcun biana ah;1. Ti thur, ti nawi asi lai, Zun le Ek hang asi lai. 2. Ti aa dil kho lai lo ti hna nung a um lo. 3. Ngak chia an tla lai. 4. Lo le lei kuang achilh dih lai an paw cawm nak hrawhpik bantuk asi. 5. A cimlai Hakha arawk lai. 6.Ttha te an tuah kho hnga maw eihmurnak in an ttuan lai I kan zum hna lo tbk, bia tam pi achuak a um ve.\nPathumnak. Asinain Thil biapi kan tuah tik ah Causes ( Acawngtazaa/Aruang ) and Effects ( Acuutazaa/Aphichuak )cu a um zung zal phung asi. Upa hruaitu zumhtlak pawl tuaktan mi le thiamsang mifim (experts)pawl nih zei tin an ruah an chim, an ttuan timi kha zapi nih lung fim lung thiang te in kan zoh chih, kan ruah chih aherh ve tiah ka ruah. Cun Nawi Dam kong ah 2009 ah Pu Nikung hruai nak in Prof.Dr. Khin Mg Chit le expert 6 pawl nih survey an tuah cang nak kong le\nVP Henry Van Thio hruainak in 2019 December thok in expert pawl nih thla hnih le cheu chung survey an tuah vawlei tang ah thuk pi in an vih akapkip in an chek hnu ah an report ning in Chin State Irrigation Department lutlai U Aung Kyaw Myint nih atthatnak kong Din Tii caah le asanthlaih nak phun tamtuk a um lai nak kong le zei hmanh ttihphan awk a um lo nak kong kha acung negative an chim mi pawl kha kan phisin dih lai tiah aamahkhaan in 9.7.2020 ni ah achim. Culeng ah Chin State uktu le Department pawl nih phungning te in arawk hngami liamh an si nak lai vawlei upadi um ning kong an chim.\nPalinak. Nawi Dam tuah thawng in akhuh hnga mi cu vawlei ngei ( pungsa 7 ngeimi ) inn 14 le Ekah 16.59 lawng asi I mah hna pawl cunglei upa Pu ZoBawi le Pu Sony Thang Cung zong nih Inn bak ah valen in chimh chawnh nak ah tuah ti kha Lyly Cahlei Tial chim mi in kan theih. Culeng ah acozah zawci leng in atanglei bantuk in bia an kamh hna; (a) Lei athuang mi pawcawmnak taktak ah ahmang mi cu Lei eka khat ah ting 50 rate in kan in ruah piak hna lai.\n(b) Atu sangthar samh mi Nawi kuang chung Inn hmun pe 60X80 cio kan nin pek hna lai (c) Inn tthet le tthial ding nan um ahcun ting 30 kan nin bawmh hna lai. (d) thingkung kumsau ei khawh mi pawcawmnak ahmang mi cu thing kung acozah rate bak in kan nin liamh hna lai.(e) Nga khor angei mi cu Eka pakhat ting 50 rate in kan nin liamh hna lai. (f)Nawi tidil adih tik ah apaawngkam pawcawmnak caah tuah nan duh ahcun nan mah pawl hi ahmasa bik ah ruahpiak nan si lai (USaape).(g) Acunglei acozah rate in pek mi zawci leng ah mah vial hi kan nin kamh hna,nan cotem ding zong nan hmuh dih hlantiang kan mah nih aamah kan khan. Nan pawcaawmnak arawhral ding cu kan duh bak lo tiah an ti hna.\nPanganak. VP Henry Van Thio hruainak in acozah lei zung a seng mi vialte nih phaisa tampi dih in survey an tuah cang. Pu Zobawi zuamnak in Phaisa 2 billion sanction an tuah cang hnu lawng ah zapi sin kan theih mi hi asi. Cu hnu ah lungtlin lonak le rawhral nak lei ah kan chim sual ah cun, Hakha rawh aduh mi le khuapi thial aduh mi zong an rak um khah( kokek ton lio).\nKawl nih an chim mi “ Nga pakhat ruang ah Sei chung nga vialte an thu dih” timi kan hluan sual lai maw? Hakha dinti kan har mi hi hohmanh nih aleng in an thei lai lo. Timit tii zumh awk le bochan awk atlak te hnga maw kum zeizat dah asi cang. Laikua ti kan lak lai ti ah Falam ram chung asi an ti fawn. Thal ah ti azuar mi le a caw mi kan tam tuk cang. Atuning te asi rih ahcun Hakha khualipi hi tii har ruang ah kan karh khawh nak tthanchonak apit kho men tiah ka ruah.\nParuknak. Cucaah cun minung cu kan hmuhning aadang cio ko lai. Kan duhnak adang cio ko lai. Kan ruahnak adang cio ko lai. Kan sining taktak cungah le hruaitu zumhtlak le thiamsang (expert) pawl nih zeitin ah tuah, an ruah,khua an khan tinmi cungah dir usi law kan mah pumpak rualchan ca lawng si lo Hakha khualipi akarh athancho nak ding caah mi mitam deuh caah, mizapi caah, hmailei can saupi caah tiahruah chih in biachim hna usih,khua khaang hna usih, bawmchaan hna usih, ruahnak pehna usih timi hi keimah pumpak hmuh ning ka theih tawk karak tial ve. Credit: Pu r. Hram Ceu


Good News : Covid-19 Damnak Sii, Vaccine – Onlinenungak\nGood News : Covid-19 Damnak Sii, Vaccine\nCovid_19 damnak sii cu hmaizarh in zapi sinah hmankhawh an I zuam cang lai. Atu a ra lio, an ser cuahmah tampi in. Chungkhar damnak sii a si lai. Democratic party nih cun USA mipi sinah, Trump a tuan chungah pek an duh lo. An I timhmi cu mipi tampi thi hnasehlaw Trump hi hua hna seh ti an duh.\nNancy Pelosi nih Joe Biden president a si hnuah kan phawtte hna lai a ti. Cucu amah a dirkamhtu CNN hmanh nih a dirpi duh ti lo. Zapi nih a zoh zong an duh tilo. Democratic ruahnak le khuaruah ning le tuahsernak hi laiholh in Sehtan lungput bak kha an si.\nTrump nih zahan Georgia ah lawmhbia le zapi sinah bia chimnak ah a chimmi cu Vaccine Covid_19 zawtnak a tei khomi sii cu hmaizarh in hmankhawh dingin kan tuah lai a ti cang. Lawmh a um taktak.\nVuleipi nih December 25 cu Holly day timi a um ti lai lo, Merry Christmas an ti zungzal cang lai.


Zalennak cu a lak in ngah lo! – The Cherry Par\nZalennak cu a lak in ngah lo!\nZalennak cu a lak in ngah lo (Freedom is not free)\nThla rel in chungkhar paw a cawm cozah ruanttuantu pawl nih chungkhar pawcawmnak ruat loin an rian an kaltak khawh. Arfi, thlapa le nika tiang ttawh ding tinhmi phunkip ngei in Fimnak phunkip a cawngmi kan mino pawl nih chunmang vialte kaltak in dothlennak tuah ah an ithawh.\nA khir ngang tawnmi kan hawile pawl zong dothlennak caah cun an ngeihmi chawva dihlak in an hun thawh. Fapa/fanu dawt cukmakmi pawl zong ruuninn dawh le ei kathawt ruat kho loin ramlak khuasik zing ah an hun thawh. Tarnu/tarpa pawl zong an tlaihchan tukmi ruuninn ttha vialte kaltak in khua kip le hmun kip ah an zaam rawh.\nA um rih, Kan innlo, kan rothil le kan biakinn tthattha vialte zong vutcam ah an icang viar awh. Cun, A sungbikmi nunnak tampi zong kan pek khawh. Ummm, Zalennak cu a lak in a ngah lo kha kan nunnak hrim in kan hun theih/teh khawh cang.\nRuat hmanh, Ka kawi, ka hawi, ka miphun hna, Zei miphun dah zalennak fawite le a lak in an rak hmu/la bal? Ruat rih hmanh, Hi vialte kan pek/sungh hnu ah ralkap uknak kir tthan ding maw kan ithim lai zalennak hmuh hlan lo dah kan doh lai?\nNemmam kamlo Laipa, Tho hna sihlaw teinak caah izuam rih hna sih. A lung dong lomi caah teinak nih a kan hngah ko.\nKan tei tik zong ah lungrual te le harsa tuk in hmuhmi zalennak kha sunglawi tein kan hmangtti te hna lai. Khua a DEI tik cu niceu dawh kan chumtual ah a tlaang tthan hrim ko lai. Credit: Van CIN Mang\n← Zualko: Kalay PDF Minung 2 Cu An Kal Lio Ah!\nThantlang hi lak lawlaw uh ralhrang 200 hrawng lawng an um ko e nan ral a chia ti lawng kha! →


Kawlram Chungah Leng Lei in Khualtlawng Kan Ngei Than Lai. – Kawltu Team\nBrunei Prime Minister, ASEAN Chair (Chairman) a tuan lio mi Sultan Hassanal Bolkiah le ASEAN Secretary General Lim Jock Hoi hna cu hmaizarh (May 17 hnu. ..) ah Myanmar ram an tlawng lai, tiah Korea hrambunh Arirang Media nih a thanh.\nAtulio Myanmar ram boruak kong hlathlai le zohfelnak pin ah SAC Chairman Min Aung Hlaing he tonbiaruahnak an ngei lai. Tuan deuh ahkhan CNN lei in Khual kan rak ngeih cang. Tutan zongah hi bantuk in kawlram thil sining hlathlai le biaruah ding ah an rak ra ve lai.\nCrd- The Hakha Times.\n← Kan Lai (Dalan) Leirawitu Pa Ruangah Pu Tler Ling A Nunnak A Liam!\nGood News: Dr. Sasa le US State Department Assist. Secretary Tonnak an Ngei Lai. →


Khah! 2020 Myanmar Election Ah Thil A Um Khomi – Lai Lungrawn Post\nSeptember 25, 2020 admin Myanmar News\n2020 Election ah thil a um khomi. Kawlram ah Cozah sertu cu President a tlingmi party paoh nih ser a si. President cu direct in mipi nih thim a si lo. President an thinning cu electoral college tiah an auh i, Amyotha Hluttaw in pakhat an chuahpi. Pyithu Hluttaw in pakhat an chuahpi ve.\nCun Ralkap lei in pakhat an chuahpi ve. Mah 3 chung ahkhan MP a tlingmi dihlak (Amyotha le Phithu plus ralkap) nih an thim hna lai. 2020 ahhin ralkap lei in Min Aung Hlaing hi an von taar te men lai tiah bia a chuak pah lengmang. A cheu nihcun Min Aung Hlaing hi President a tling te lai tbk hna in an ttialmi ka hmuh bal. Cucaah thil a um khomi cu:\nUSDP nihhin biatak tein Coalition Cozah a dir khawhnak hnga caah a phun phun in an izuam i, abik in tlangpar ah a ummi seats 207 hi NLD ah a phak lo nakhnga, tlangpar Party cu a tli tein a komh hna lai tiah ka zumh ngai. Cun Min Aung Hlaing President a si lai tbk hna Bia a chuakmi hi USDP campaign strategy a si kho fawn, ka ti.\nRalkap chung in Min Aung Hlaing an von taar ahcun amah hi President ah tlinter ding hi secret agreement ngeih dawh an si. Abik in Ming Aung Hlaing hi President a si lai timi hi NTK supporters hmurka in ka theih fawn tikah, very suspicious a si. LoL. Note: Mahhi cu news a si lo. Purdah! Zasang Cinzah


A Mak Lawlaw, Faro Lungthin Cu A Hak Ko Rih, Nain A Ni Atla Deng! – Chin 11 News\nA Mak Lawlaw, Faro Lungthin Cu A Hak Ko Rih, Nain A Ni Atla Deng!\nCDM kan in dirpi. Rili ral ummi hna nih na bantha kan in domhpi. Nitlakram cozah ṭhawngbik hna nih vainam an kan thlirpi lio asi. Lungthin ruahnak thazaang in an imanh, chawva thazaang in timhcia an si. Faroah lungthin cu ahak ko rih. Nain, ani atla deng.\nHi lioah CDM bantha adih sualcun zeidah ra lai? Hmailei ca ruahah asi kho lo. Kan tha kan ihrim rih lai. Kan peh rih hna lai. CDM dirpitu cozah rianṭuan dihlak cungah kan lung aa lawm. Ralṭha tein damti kan pahpi rih ko u. Biaknak le ramkhel hruaitu hna nih lamhmai an kan sakpi lai. Kan zapi ramchung ramleng kan ṭangti lai – kan tei lai. Credit: Salai Van Lian Thang\nA Tha Kho Tuk, Van Rel Ve Rih! 8888 lio ahcun Mipi sandahpiah in Ralkap an do. Asinain 2021 ahcun bell 🛎 le kheng tum le CDM in Ralkap an do. Sandah an piah chih. 2021 Ralkap dohning hi hmual a ngei bak! Tawlreltu an thiam. – A khua kip, a sang kip ah hruaitu an ithim. An sang ah Ralkap or police nih hruaitu tlaih dingin an rak chuah bak in Bel an tum colh i, bel ttum thawng an theih in, an bel he Mipi an chuak cio i, an bel cio an von tum taktak cu, khuari le ttektlak bak in an awn cio tikah, Ralkap or police cu ningtti lak in an tuah hna. Hmun zeimaw ahcun tlaih an duhmi zong an tlai ngam hna lo’ ti a si.\nBator pa cu aa chuahsual cikcek cang ko hi! Ralkap aana a ting cu, a Nawl ngeihnak Mipi sinah pek he aa khat te ko lai. Ram chung lei a ummi vialte, nan tha chia hrim hlah u! Chun ah CDM in nan doh. Zan ah bel-kheng🛎 tum in nan nolh. Ralkap le police nih hruaitu tlaih dingin an rat tikah bell 🛎 tum in signal nan ipekmi le bell 🛎 tum bu in Mipi nih nan chuah hnawh hna tikah, an thlarau zong a chuak/pawt dih i, a celh te an celh lo. Nan tei tuk hna. Credit: Zasang Cinzah


Hmawngtlang Vs Leitak Buainak Kongah Hmawngtlang Mino Nih Cathanh An Chuah – Chin World News Evening\nHmawngtlang Vs Leitak Buainak Kongah Hmawngtlang Mino Nih Cathanh An Chuah\nHmawngtlang (Ht) Vs Modern Leitak (Lt) buainak kong ah aa tongphum thiam ngaimi\nHt le Lt hi khuaching aa hua thai kho lo ding kan si hna. Ht khua hi tlak ding ah Lt ramuk bawi Pu Mang Hnin sin in 1940 ah ram an rak hal i a rak pekmi hna a si. Lt nih an tialmi lei tuahnak nawl le umnak nawl lawng a pek hna ti mi hi hlan kan pupa hna nih cahren an rak tuahmi theih lo ruang deuh ah a si. Ht nih an rak halmi hi ram a si, lei tuahnak nawl le umnak nawl men a si lo. An cahren (sachok) original tein zohawk a um rih..(A tang lei Hmanthlak)..\nPu Mang Hnin nih ram a rak pek mi hna cu Hakha Vunthawk nih a cohlannak thong in Falam mangki zung in Pengkomh Bawi J Ning Ling nih cozah phung ning tein ramri a cheuh hna ti mi kha 1965 October 28 ah Mangki Bawi Pu Thawng Cin Thang Order chungah fiangte in hmuh khoh a si. Mangki Bawi Pu Thawng Cin Thang a Order chungin a bia chahnak cu (1) a hramthawk nan rak um ning te khan um ding ti a si i cucu Pu Mang Hnin nih a rak pek ning hna te kha a si.\n(2) Ht khuami caah lei hmun harnak a um ah cun Lei Committee sin chimh in tawlrel ding. The Chinland Post nih 1965 December (6) Mangki Bawi Pu Thawng Cin Thang biachim tiah a tialmi kha palhmi a si. 1959 December (6) tu ah a si i caan karlak (Temporary Order) lawng asi, 1961 Pengkomh Bawi J Ning Ling nih Order a chuah hlan caan karlak tiang ca lawng a si. A hnubik Thawng Cin Thang order chuahmi cu 1965 October (28) ah a si i a biachahnak cu a cung i kan rak tial cangmi a hramthawk nan rak um ning te khan um ding ti a si. Kan Lairam khua a tla ciomi kip nih nan theih ko lai. Ram hi an i hal cio i an i pe cio ton ko, sinain pek ciami a chut thanmi bel cu an um rih lo, Lt dah ti lo cun. Mipem hna tiin namneh le thlanglamh lengmang zong hi a ingtu caah thil nuam lo ngai a si.\nThil a cangmi poah hi a hram hi a rak um theu. Ht vs Lt buainak zong a hram hlai ahcun Lt nih 2010 lio in Modern project an ngeih hnu ah a si. 2015 kum tiang hi Pu Mang Hnin nih a rak kan cheuh ning ri, kan karlak Lungdia va a si ti hi kan khua hnih in kum 75 chung kan cohlan zungzalmi a si. 2000 March ah anmah Leitak khuami ti in cauk pakhat an chuahmi le Lt bawi chung Saya Hre Mang nih 2007 ah a chuahmi cauk chung zong ah Lt le Ht kan ramri cu Pu Mang Hnin pek ningte simi Lungdia va a si tiin an tial. 2015 kum ah Lt cu atu an umnak khuathar ah an rak i thial hna.\nHi khuathar lei an vun i thial hlan 26. 11. 2011 kum ahhin Ht sinah vok sumh 5 an thah i nanmah lei ahhin khua kan kauhter hram ko uh tiah an khuabawi le khua nupa hna nih an rak kan nawl. Ht nih kan ram hi a bit lawng si lo in nan kan halnak hmun hi Ht khuami lei kaupi an umnak, kan satil arva zuatkhalhnak le meithing kan laknak a si caah a si thiam lai lo tiin an al hna. Sinain 2012 April ah khua nupa 10 tluk cu an va kal than i an van nawl than hna.\nHt nih hmasa ning cun an al than hna. Ht ram hi a tung 3 miles a vang 1.5 miles te lawng a si i cu ah cun Lt nih hnarcheu tluk an hal thanmi an alnak hna nak cu a si. Cuah cun Mipem hna, kan khuate a simi nih maw kan bia nan kan al tiin kan lei tilam hna cu hrawh in kan leikuang tlang hna ah cun 2016 kum in inn an kan sakhnawh cu a si. Ht nih cun kan ti ngam hna lo i cunguk bawi sin tu ah report cu kan pek.\nLeitak Modern project tuahtu hna hi kan Zophei zong nih kan i zohthla ngaimi hna Pu Thla Peng (Hakha), Pu Khua Kam (Yangon) le Pu Ceu Mang ( Norway) hna hi a lubik ah an si hna i, tlamtlin ternak ca i a cawlcangtu cu Pu Khua Kam a si. Aa tongphum thiam ngaimi cu Pu Thla Peng le Pu Khua Kam khua an tlun tik poah ah Ht le Lt i el-angnak tete hi a chuak lengmang.\nTutan zong ah anmah 2 khua an tlun a thaizing kiptuh ah tubantuk in thisen chuah tiang i velhnak hi a chuak than hoi. July 30 ni ah Pa Hre Uk, amah te in a lei a thuang komi cu Lt nih an khuapi te in an va tlak hnawh i a lei cia chungah minung 20 tluk nih a hnar thi potdih lak in an velh lengah a nau pa le a nupi zong an leikuang cia chung ah an velh hna lio zong ahhin Pu Thla Peng le Pu Khua Kam nih cun an zoh ve ko hna. A thaizing July 31 ni ah Ht nih Hre uk lei hi a dih tiang i thuanpi lawlaw seh an ti i kan khuapi te cun kan va bomh. Lei kan thuan lio ahcun lei tilam cu a cah caah kan va zoh cu Lt nih an rak hrawh dih cang. Cu tilam a va zohtu hna cu Lt nih tilam cun an rak bawh hna i chai in an rak cheih hna, lung in an rak cheh hna cah an rak zam i leithuangmi an rak auh hna.\nCuticun mino 30 tluk nih an kut ro cun an va kalhnawh hna. Lt nih an rak kan rat hnawh te lai ti kha an i ruah cia cang i tilam cun an rak bawh ko hna. Ht pawl an va phak cun chai in an rak cheih hna, lung in an rak cheh hna caah i velh hram cu an thok i an thisen tiang an i luanhnak hi a si. Lt nih tilam kan hrawh piak hna lai i tilam tuah an rat ahhin kan thuat te hna lai ti hi timh ciammam te in an rak i tim ciami a si kha fiangte in a lang ko. Cu an i velhnak ah cun Lt mino hruaitu pa Za Ceu lian cu Ht nih kan tlaih i ziah cu tin nan tuah tiah kan hal. A chimmi cu khua nu pa nih va tuah uh an kan ti tiin anmah Lt pastor pa Rev. Za Hre Lian hmai ah a chim. Cu tin buainak a chuah cangka cun Pu Thla Peng le Pu Khua Kam cu a rannak in Thantlang le Hakha lei ah an kal cawlh.\nPu Thla Peng le Pu Khua Kam cu mifim ah kan chiahmi hna an si i 2020 ahcun MP hmanh aa cuh kho ding kan ruahmi hna an si. Pu Khua Kam hi Yangon LBC ah church chairman tiang a tuanmi a si i Pu Thla Peng zong cu Dagon LBC ah krihfa upa caan sau nawnte a tuanbalmi a si ve. Tubantk in anmah an tlun caan poah i Ht le Lt buainak a um lengmang hi an lung cu a tha ve lai lo dah. Tutan zong anmah tlun lio thengmang i Ht vs Lt buainak he aa tonphum thiam zong cu ngaihchia ngai cu a si ko. Catialtu Hmawngtlang mino\nCredit: Hmawngtlang mino- GRCM\nUpat Tlak Taktak Si: US Um Chan Zo Tuallawt Khrihfa A Si Ruangah Hlawt A Tongmi Ko Naing Lin Bawmnak A Pek


Salai Lung Thli Tum Nih Mara Ram Caah A Tuahmi Thil Hi Zoh Ve – The Chinlung Post\nSalai Lung Thli Tum Nih Mara Ram Caah A Tuahmi Thil Hi Zoh Ve\nSeptember 16, 2020 admin Chin 0\nHi Ca hi Salai Lung Thli Tum Nih A Mah face book ah a tial mi si, kan thei cio bangin salai hi mi bomh chanh lei ah cun a zuam kho peng mi pakhat si a tu zong Thantlang peng ah MP A cuh lio cuah mah mi pakhat si vote cio hna uh sih.\nMP ka tling rih lo, nain Mara ram caah motor lampi le hlei a herh tuk tiah Facebook te hmang in kan hnu zarh ah biatak tein ka aupi—VP Vanthio, Hluttaw Speaker le vuanci tiang ca ka kuat hna.\nTuhi zarh hnih lawng a si rih, zahan ah Mara ram lampi le hlei caah cozah phaisa ting thonghra deng a tla ko. Lawmh a um tuk. Mah hi keimah thil ti khawhnak a si lo, cozah nih a tuan hnga ding tlai deuh tu ah a rak tuanmi a si ko. Kei cu warning a petu menmen ka si.Mah a cung bang khin a rian tuan mi cu a lang ko hih.\nRechap Salai nih tuan deyh ah a rak tial mi,Miphun a dawmi Lai mino tampi nih ‘miphun kan dawt’ an ti caah CNLD an tanpi, nain CNLD hruaitu nih anmah pumpak le an party hlawknak caah miphun min zuar in an hlen hna i an thluak an tawl hna timi belte an i fiang lo. Hiti kan Lai mino tampi hlen an fawi hi a poi tuk ka ti.\nCNLD nih teinak hmuh sual hna sehlaw an chairman Nothankap khi ‘Chief Minister’ caah an party nih an chuahpi te kho, cubantuk caan ah CNLD MP poah nih an party zulhphung ning in an hotu Nothankap vote an pek te lai. Cutik lawng ah ‘CNLD vote ka pekmi kha indirect in Nothankap pei vote ka pek ko kha’ timi nai fiang te lai, i chir man a ngei ti lai lo.\nBahu cozah sernak ah CNLD le USDP an tanti sual ahcun ‘CNLD mee ka pekmi kha indirect in ralkap party USDP vote ka pek pei si hoi ne hi’ tiah na zai len te lai, i chir man ngei hoi te lai lo.\nA POI KHO TAKTAK SI NLD A TTANH RUANGAH LAIMI KAN PU FAKTUK IN AN VELH\nA TTAWK TTHA MI CAAH THAWNGPANG CHIA NGAINGAI SI CANG AI


Hinthada ah USDP pawl le khua chung mi NLD tanhtu pawl an buai i minung 14 nih hliamhma fakngai an tuar – Onlinenungak\nHinthada ah USDP pawl le khua chung mi NLD tanhtu pawl an buai i minung 14 nih hliamhma fakngai an tuar\nIrrawaddy ramthen, Hinthada khuapi ah nizan October 11 ni ah USDP dirpitu pawl khua chung ah an mah leitang minung kawl in an vahveih nak ah NLD ditpitu pawl cu lung le fei in an vuak hna, an den hna i an thuat hna ruangah NLD dirpitu minung 14 hrawng nih hliamhma faktuk in.an tuar tiah thawngtheih a si.\nUSDP pawl hi minung 2000 hrawng an si i Hinthada khuachung ah an vak thluahmah i Tha Kyuah khua an va phanh tik ah cun NLD angki ai hruktu pawl, NLD min ai tartu pawl an inn cu, USDP lei pawl nih an thin a hang i an va luh hnawh hna thir le fei, lung in an va den hna i minung 14 nih hliamhma faktuk an tuar tiah Hinthada NLD lei nih an chim.\nHinthada NLD party i thawngthanh tu U Kyaw Ziyah Oo nih, “USDP minung pawl nih Hinthada khuachung an tawl nak ah NLD hla a rak chuah tu inn hmai an phanh tik ah an kaa in faktuk in an hro hna cun, a hnu ah lung in an cheh hna minung 14 bak nih hliamhma faktuk an tuar tiah a chim.\nUSDP dirpitu pawl nih lung i an den mi hna khuachung minung 14 pawl cu an lu kuai, thihnai chuak in hliam an tuar i an inn pawl zong an hrawh piak hna. 2020 i thim nak ah hin, Irrawaddy ramthen ah tu hi a vawi khatnak a si.\nTha Kyuah khuami U Mya Aye nih cun, “Khaw chung hel i a vak mi pawl zoh dingin inn lengah ka va dak, cu bak ah cun USDP pawl nih fung in an rak ka tuk chih len ko tiah a chim.Hliamhma tuar pawl hi NLD chungtel ngaingai zong si loin party dirpitu menmen an si i minung 13 hi hliama an tuar ning ai nin deuh caah Hinthada sizung lei nih cun an thah cang hna. asinain mizawi pa1 lawngte sizung ah zualhma tuk in a um rih,” tiah a chim.\nHinthada USDP thawngthanhtu U Htee Win nih cun, “minung kawl in kan vahnak ah khua 100 renglo ah hin cuticun buainak kan tong bal loh. Tha Kyuah khuami pawl nih hin kut an kan thlak hmasa. Lamphah nak lung a hak mi in an kan den hmasa, nan zumh lo asi ah cun, video file zong kan neih ko. Lung in an kan den hmasa ruang ah kan minung pawl nih an i sum kho ti loh i an thuat ve nak hnana zi tiah a chim ve.\nNizan ahkhan NLD lei i hliamhma a tuar mi minung 14 pawl nih cun Hinthada palik sakhan ah report nak an rak tuah i, palik pawl zong nih hi an buainak hi buaipi ding le tawlrel pi ding in an lung a tling ve ko. Irrawaddy ramthen ah November 8 i i thim nak a neih cang bantuk in, NLD le USDP lei dirpitu pawl thawngpang zong a fak bak i, mipi relcawk lo nih thazang chuah in, minung kawl le thazang chuah in an i chawk zungzal ko tiah theih a si.